text:
NOTISIA.
BONEIRU.
E DAMA KU TABATA ENVOLVI DEN E EKSPLOSHON NA E KAS DEN TERA KÒRÁ TAMBE A FAYESÉ.
Algun ratu pasá a drenta e tristu notisia ku e dama Eirys Salcedo di 39 aña di edat nasé na Venezuela i bibá aki na Boneiru a fayesé den hospital na Colombia.
E dama aki tabata biba na e kas den e bario di Tera Kòrá kaminda algun siman atras tabatin un eksploshon a tuma lugá.
Eirys Salcedo ta muri un dia promé ku e kumpli 40 aña di bida.
E la nase 10 di sèptèmber 1979.
Pas na su restunan i forsa na famianan den e momentunan difísil aki.
FUENTE: LIVE FM


c: text/html

text:
Kyra Hoevertsz y Abigail de Veer a keda na di 8 lugar overall den e Weganan Panamericano LIMA 2019.
E duet di landamento artistico a landa awe diaranzon nan rutina liber unda nan a saca un puntuahe di 75.0333. E duet di Aruba a haya pa nan ehecucion 22.2000, pa impresion artistica 30.1333 y pa dificultad 22.7000.
Mester bisa cu e puntuahe di rutina tecnico landa diamars y e landa di rutina liber landa awe diaranzon a wordo conta hunto cu a saca un total di 148.1481 pa Aruba bon pa un di 8 lugar overall di 12 pais participante. Diamars Aruba tabata posiciona na di 7 lugar pero diaranzon e pais di Chile a pasa Aruba unda nan a haya un punto mas halto den e rutina liber.
Pa Kyra y Abigail e Weganan Panamericano 2019 a yega su final. Pa casi un aña e duet di Aruba a prepara nan mes pa diferente competencia cu a culmina aki na Peru cu a Weganan Panamericano celebra na e ciudad di Lima, Peru.

robotstxt: allowed

filter: keep


text:
Tag Archives: aña nobo
Orario SVb durante dianan di fiesta 2021
Durante dianan di fiesta SVb su oficinanan ta cera y ta ofrece servicio limita riba e siguiente dianan: – 24, 25 y 26 december nos ta cera. Por notifica AO Online entre 7:00 AM – 9:00 AM. Tambe por notifica AO via 527-2782 riba dia 24 december. – 30 december nos ta cera 12:00 PM…. Mas Informacion
Orario SVb durante dianan di fiesta 2020
En conexion cu dianan di fiesta SVb ta anuncia e siguiente orarionan adapta di oficinanan di SVb: 24 december 2020: SVb ta cera. Por notifica AO na 527-2782 di 7:00 AM pa 11:00 AM y por notifica AO Online di 7:00 AM pa 9:00 AM. 25 y 26 december 2020: SVb ta cera, por solamente… Mas Informacion
Orario SVb durante dianan di fiesta
Durante temporada di fiesta venidero, tur sucursal di SVb ta cera durante e siguiente dianan durante temporada di dianan di fiesta: di dialuna 24 december te cu diabierna 28 december 2018 di dialuna 31 di december 2018 te cu diaranson 2 januari 2019 Diahuebs 3 januari 2019 tur sucursal di SVb ta habri na e… Mas Informacion


text:
Tur storia tin su origenHistoria di Aruba su servicio di aviacion
E storia di aviacion na Aruba ta uno bastante interesante. Nos ta sia por ehempel di e prome avionetanan cu a aterisa riba nos isla, te cu e ultimo desaroyonan cu a hiba Aruba su servicio di aviacion na un otro nivel, cu progreso consistente.
Combersando cu Mauricio Boekhoudt, Consehero di e Directiva di Aeropuerto, nos a explora y siña hopi mas di Aruba su aviacion cu masha tiki hende awendia tin conocemento riba dje. E desaroyo di Aruba su servicio di aviacion a crece inmensamente durante e ultimo añanan, reflehando su importancia grandi den crecemento socio-economico di nos isla.
Ta asina cu pa prome biaha den Aruba su historia na aña 2020, nos a haya nos mes den un situacion caminda nos mester a cera nos portanan pa nos bishitantenan rond mundo por medio di e di e pandemia COVID-19.Riba 25 di Mei 2020, gobierno di Aruba a anuncia cu nos isla tin e situacion local controla y por cuminsa tuma pasonan pa habri frontera bek. Aruba Airport Authority NV [AAA] a keda den contacto cu tur aerolinea cu ta partner y tambe stakeholders cu a wordo afecta door di e impacto global riba trafico aereo desde comienso di e crisis di COVID-19.Mirando cu turismo ta di suma importancia pa Aruba su economia, ta asina cu AAA lo sigui ta un parti integral den e proceso di recuperacion economico di nos isla. Awor nos ta haya nos mes den un era caminda nos mester casi cuminsa di nobo, habri nos portanan bek na mundo, man den man cu protocolnan di implementacion extensivo di salud y siguridad cual ta wordo prepara entre e partners di e industria. E magnitud y impacto di e crisis no a cambia e relacion di AAA cu e aerolineanan y al contrario esaki a fortalese e laso entre aeropuerto y aerolineanan por medio di identifica meta y balornan comun.
AAA ta para tras di e mensahe principal como destinacion pa traha cu e aerolineanan den e forma mas proactivo cu ta posibel, y ta asina cu trahando hunto nos lo sobre sali, yamando nos bishitantenan un bes mas bon bini na nos dushi isla Aruba den un forma sigur y responsabel pa un y tur.
Den e video aki boso por siña un poco mas tocante e prome etapa y prome añanan cu Aruba su servicio di aviacion a inicia, for di Waf Paardenbaai na Oranjestad, e prome avionetanan cu a aterisa nos isla, te cu e prome operacionnan oficial di nos prome aeropuerto cual tabata tin e nomber di Dakota Airport. Disfruta di un poco di Aruba su historia y comparti esaki cu bo amigonan y sernan keri. Keda pendiente pa hopi mas contenido informativo riba eAmigo!


text:
Oranjestad - Saint Kitts and Nevis a haci nan mes e faboritonan pa cualifica y avansa for di Grupo B den Liga C ora cu nan ta gana Aruba 3-2 diahuebs anochi na Willemstad.
Den solamente di 6 minuut di e partido, Kimaree Rogers ta manda un cruse den area penal cu Carlos Bertie ta controla cu su pecho y ta tira den gol pa duna Saint kitts and Nevis e ventaha 1-0.
Omari Sterling ta haci e partido 2-0 na fabor di 'The Sugar Boyz' den di 32 minuut cu un tremendo tiro liber, e tiro tabata un bunita 'knuckle-shot'. Den di 45 minuut, Sterling a purba un otro tiro liber cu e ta curvia bunita asina, pero e tiro ta dal den palo di gol.
Den segundo mitar, Aruba ta ricibi un penalty cu medio-campista Gregor Breinburg ta anota bunita den banda di net pa corta e ventaha na 2-1. Despues di un 25 minuut nervioso pa Saint Kitts and Nevis, nan ta tuma control bek den di 83 minuut ora cu Vinceroy Nelson ta uza su poder pa tumba defensa di Aruba abou pa asina anota e 1 contra 1 y duna Saint Kitts and Nevis nan liderazgo bek di 2 gol, 3-1. Den di 93+ minuut Aruba ta hunga futbol directo y manda un bala largo den area penal, cu Ricky Marte ta controla y anota. Aruba ta sigui ta lider den Grupo B, pero Saint Kitts and Nevis awor ta solamente 1 punto tras di Aruba, cu dos partido pa hunga ainda contra Saint Martin.
Check out e highlights akinan:


text:
Aña escolar a inicia y sigur nos tin varios reto cu mester atende cu caracter di urgencia, mirando cu e uniconan perhudica, ta nos hobennan, cu tur hende ta encanta vocifera: “Nos muchanan, nos hobennan TA nos futuro!” Con nos por pensa riba prosperidad, si nos no ta dicidi pa actua di un manera dicido pa mehora calidad educativo pa tur hoben?
SMOA a publica un articulo tocante Colegio Arubano, unda ta indica cu nan kier cuminsa cu un aña escolar den un esfera positivo, mientras un biaha mas, e pregunta cardinal ta bira: dicon ta exclui hopi alumno pa haya e oportunidad igual pa un educacion riba e trayecto largo di Havo?
Djis pa refresca memoria di nos pueblo. Desde 1999 E-afdeling ta existi den nos leynan y ta papia di ‘het driejarige traject’ y SMOA no tin esaki disponibel mas na Colegio Arubano, siendo cu hopi di nos hendenan den pasado a termina exitosamente y actualmente tin puesto prominente den nos sociedad. Kiermen kico ta pasando na SMOA cu no ta cumpli cu e ley di E-afdeling, cu a cambia na 2015 den ‘het driejarige leertraject’? Esaki mester ta asunto cu Departamento di Enseñansa, Minister di Enseñansa y Dienst Inspectie Aruba mester percura pa e maneho y ley tuma luga. Colegio San Nicolas si a aplica e ley y a habri su ‘het driejarige leertraject’, unda ta brinda e alumnonan oportunidad pa obtene nan diploma di HAVO den 3 aña despues di MAVO. Sinembargo e situacion aki ta poniendo un presion masha grandi mes riba e populacion y calidad di enseñansa na Colegio San Nicolas.
E aña escolar aki un biaha mas Colegio San Nicolas ta encontra su mes cu un cantidad grandi di alumno, cu ta biba Pabou di brug y ta aplica pa drenta cerca nan den e ‘het driejarige leertraject’. Actualmente mayoria di e klasnan di examen, esta H5, ta consisti di mas di 30 alumno, cu sigur ta hacie hopi dificil mes pa crea un ambiente positivo y ideal tanto pa e alumnonan como e docentenan.
Manera sra. Uka Wernet di SMOA ta menciona den e articulo: “… hopi biaha ta pasa cosnan chikito y e tendencia di comunidad ta, pa critica etc. Wernet a splica cu ta bon pa traha hunto, ta bin di nan banda y di mayornan tambe”. Kiermen dicon no cuminsa na busca motibo cu no ta aplica e ley aki y brinda nos hobennan e oportunidad di haya nan enseñansa secundario den un ambiente mas positivo y productivo, cu e klasnan mas chikito y den nan cercania. Klas di examen tin su exigencia cu ne y sigur nos mester percura pa haci tur loke ta na nos alcance, pa garantisa y brinda un bon educacion na nos hobennan. E alumnonan mester di mas atencion y concentracion y den un klas, unda tin mas di 30 alumno, ta sumamente dificil pa esaki sosode. E consecuencia final ta, cu e porcentahe di graduado ta abou y mesora comunidad y tur departamento relaciona cu enseñansa, ta cuestiona e resultado, sin cu a haci algo pa preveni of evita esaki.
Finalmente ami y partido MEP ta haci un apelacion urgente na tur esunnan concerni, pa nan analisa e situacion aki y sostene SMOA pa habri ‘het driejarige leertraject’ na Colegio Arubano y realmente genera oportunidad legitimo di progreso y prosperidad pa tur nos hobennan, cu realmente ta futuro di nos pais.


text:
Tempo: awe anochi: parcialmente nubla y generalmente seco den marduga y mayan: parcialmente nubla cu un awacero breve
temperatura maximo 35 grado celsius, temperatura minimo 28 grado celsius indice di calor (heat index) den y rond di oranan di merdia: 36 pa 42 grado celsius uv index: 12
bahada di solo : 6:39 pm subida di solo : 6:29 am.
biento: zwak te modera for di direccionan entre noordoost y zuidoost; forsa 2 te 4 (7 te 30 km/ora, 4 te 16 nudo).
situacion general di tempo pa proximo 24 ora: debi na presencia di fiona den noord di caribe biento lo ta zwak te modera. humedad lo bay aumenta durante e fin di siman aki y hunto cu e biento zwak y calentamentu diario esaki por induci temporalmente mas nubia den region. pa e motibo aki por spera localmente algun awacero breve cu chance tambe pa lamper cu strena. localmente awacero por ta modera te pisa y causa molester.
condicionan maritimo/ estado di lama: na partinan protehe di costa: leve na partinan zuid: trankil te modera na partinan oost te noordwest di costa: modera te localmente poco bruto
labaderanan modera for di noordoost te noord lo drenta awanan regional durante e fin di siman aki. esaki lo haci costanan oost te noordwest localmente poco bruto.
aviso/ alerta: un aviso pa boto chikito pa partinan di costa oost te noordwest lo drenta na vigor awe tardi 6’or.
fenomenonan special: ningun
tempo tropical significante: tropical storm fiona tabata situa na 145 km zuid- zuidoost di st croix y ta move west cu 13 km/ora. fiona no ta un peligro pa region local.
potencial di awacero pa proximo 24 ora: 3 te 7 mm; localmente esaki por varia.
registracion di temperatura (grado celsius) y awacero (mm) den ultimo 24 ora (8’am pa 8’am):
airport : max 34 / min 28 / 0.0 mm, westpunt: max 34 / min 28 / 0.0 mm, sta rosa: max 34 / min 28 / 0.0 mm
pronostico di tempo pa proximo 3 dianan: parcialmente nubla cu un awacero breve. biento lo ta for di direccion oost te zuidoost zwak te modera; temperatura (grado celsius) max / min lo ta: 35 / 28


text:
Diaranson atardi les di Taekwondo a cuminsa bek den e gymzaal di Tarcisius Kleuterschool situa na Mabon.
Clifford Rasmijn a cuminsa cu 5 atleta nobo cu a bin pa cuminsa e reto di bira atleta prospecto den futuro y
cu awo ta bay forma parti di e team di “Train Hard Fight Smart”.
Clifford Rasmijn ta contento cu awo e ta bek y e biaha aki el a bin pa keda. Awo e ta bay traha ariba un team
pa cuminsa prepara pa aña 2023. Clifford Rasmijn ta haci un yamada na tur esnan cu kier train Taekwondo.
Brazil Taekwondo Stichting su portanan a caba di habri bek despues di un vakantie chikito.
Clifford Rasmijn a splica e muchanan kiko ta nifica Taekwondo y unda nan lo por yega den futuro.
Les ta tur Dialuna, Diaranson y Diabierna for di 6’or di atardi pa 7’or di anochi. Brazil Taekwondo Stichting
ta conoci pa forma atletanan cu ta representa Aruba na eventonan Mundial.


text:
Awe 11 Parlamentario a duna di conoce cu nos lo no sostene ningun cambio den nos Ley di Votacion, of uso di e situacion di calamidad ‘eterno’ cu nos ta bibando aden pa via di COVID-19, pa hasi cambionan den e proceso di votacion pa e eleccion venidero, of bin cu un Ley di Votacion temporario.
Uso di scan despues di votacion y qr-code como identificacion ta viola integridad di e proceso electoral, no ta garantisa secrecia di bo voto y ta viola e derecho di nos ciudadanonan. Ademas un gabinete demisionario tampoco tin autoridad pa hasi e cambionan proponi esaki!


text:
E plataformanan halto y cu hilchinan diki ta bek pa zomer 2020. E blokhak a bira cada bes mas popular pa su comodidad y su aspecto vanguardista. E marca Freya Rose London ta lansa su coleccion cu e sapatonan audaz, cu ta laga un novia luci elegante riba dia di su boda. E siguiente paso desde e blokhak… ta su ‘chunky platform! E hilchinan no solamente lo mustra bunita y elegante riba dia di casamento, sino por sigui uza nan mas biaha. E coleccion di e sapatonan cu blokhak ta dorna cu mother of pearl y ta ideal pa asisti na fiesta- of eventonan deportivo, unda bo por cana riba vloer of tereno iregular desde santo, yerba of piedra.
E coleccion Freya Rose AW20 cu lo wordo lansa na September, ta presenta algun di nan diseñonan mas elabora te cu awor, cu hilchinan artesanal mother of pearl unico, combina cu materialnan briyante y detayenan metalico maraviyoso. E icono di nan coleccion, ‘Cleopatra’, ta mustra e elementonan ornamental y artistico di e coleccion aki, cu e ‘abalone’ precioso enmarca den brass polish. Inspira den arkitectura art deco, esaki ta piezanan di inversion cu ta keda balora pa semper.


text:
Sr. Rhomyko Winklaar di Tienda di Educacion 161, ta papia di e situacion preocupante entre adulto y muchanan pa locual ta trata e tema di adiccion di video gaming.
Sr. Winklaar ta bisa cu mester para keto na e factor di covid-19 cu a trece hopi desafio pa e muchanan y mayornan na cas. E ta pone cu nan a pega hopi tras di un computer, tablet of un celular anto por trece cune un problema di desaroyo emocional.
E ta bisa cu WHO (World Health Organization) ta duna recomendacion na mayornan pa no duna mucho libertad ora di usa laptop, tablets of celular. “Nos kier conscientisa cu adiccion por bin hopi lihe si no por pone regla.”
Nan a yega di haya yamada cu tin hobennan y muchanan ta keda oranan largo tras di un screen, y awo cu pandemia nan no tin caminda di bay mas afo, of sali bay haci un deporte.
Pa e motibo aki, mester bin cu alternativa oa nan tin algo otro di haci cu no ta tras di un computer. Ta importante pa keda creativo y bin cu reglanan pa e mucha no ta dependiente di gadgets.
Pa cualkier mayor cu tin pregunta of mester un yudansa por acerca Tienda di Educacion riba nan plataforma di Facebook of por yama 161 for di 8am – 8pm.


text:
ORANJESTAD,Aruba
Ban demostra nos gratitud, Danki na Dje nos ta un Pais cu Status Aparte den Reino Hulandes
Durante e conferencia di Prensa di Gobierno, Minister Xiomara Maduro a brinda informacion riba e siman cu nos ta celebra e fecha di natalicio di nos Libertador Gilberto Francois Betico Croes cu tabata un cuidadano di Pais Aruba, un maestro, un politico y un estadista cu a sa di laga un legado grandi pa nos Pais Aruba.
Manisfestacion Cultural
Pa celebra e fecha natalicio di nos Libertador Betico Croes, Comision Celebracion Dianan Nacional (CCDN) ta organisa un bunita Manisfestacion Cultural cu lo tuma luga diabierna dia 24 di januari pa 7or di anochi riba Plaza G.F.Betico Croes. E popular Grupo di Betico lo deleita nos e anochi aki cu nan concierto cu nan a tene en conexion cu celebracion di nan 50 aƱa y e anochi special aki lo bay brinda e bunita concierto na henter nos pueblo di Aruba. Durante e anochi aki tambe lo tin un feria culinario Arubano y benta di productonan artesanal.
Ceremonia Protocolar
CCDN ta organisa diasabra 25 di januari pa 9or di mainta te 11āor di mainta e Ceremonia Protocolar cu tambe lo tuma lugar riba Plaza Libertador G.F. Betico Croes.
Invitacion
E mandatario ta extende un invitacion na henter pueblo di Aruba pa asisti na e Manisfestacion Cultural diabierna di 7or di anochi pa 10.30 di anochi y tambe pa acudi na e Ceremonia Protocolar diasabra di 9or di mainta pa 11āor di mainta na Plaza Libertador G.F. Betico Croes.
Danki na Dje
Bini un y tur hunto den union pa asina nos por recorda y celebra e fecha natalicio di nos Libertador Betico Croes. Ban demostra nos gratitud y yama Danki na Dje cu awe nos ta un Pais cu un Status Aparte den Reino Hulandes, cu nos mes Gobierno di Aruba, Parlamento, Himno y Bandera, moneda y ortografia di Papiamento.


text:
Ayudo di Emergensia
Ayudo di emergensia ta e servisio di polis pa atendé ku insidentenan ku karakter urgente i embergadura ku ta eksigí presensia di polis inmediato.
E number di emergensia di polis ta 911.
Pa kasonan kaminda ta rekerí presensia polisial pero ku no ta urgente por yama 917.
Faktornan esensial pa determiná si ta trata di un situashon ku ta rekerí ayudo di emergensia:
- e situashon ta pone bida di hende na peliger
- por papia di tacha órden públiko gravemente
- por papia di menasa di integridat físiko di personanan kaminda ku si no intervení inmediatamente e situashon lo por eskalá
E aktividatnan di ayudo di emergensia ta kai bou di BPZ (Basis Politie Zorg). Ta ehersé e aktividatnan aki for di tur 5 warda di polis, esta:
- Punda
- Otrobanda
- Barber
- Rio Canario
- Montaña
Pa medio di e ‘Meldkamer’ (911) i Callcenter (917) ta guia e proseso di ayudo di emergensia i no urgente, pero ku ta rekerí intervenshon polisial.


text:
Promé Minister sr. Gilmar Pisas huntu ku Minister di Desaroyo Ekonómiko sr. Ruisandro Cijntje a sera konosí ku e Presidente di Caribbean Development Bank (CDB) sr. Dr. Hyginus Leon dia 17 di mei 2022.Huntu ku sr. Leon tabata presente sr. Dr. Shelton Nicholls.Durante di e bishita aki Promé Minister sr. Pisas i Minister di Desaroyo Ekonómiko sr. Cijntje por a risibí diferente informashon pa ku entre otro:1. Kiko ta e funshon di CDB;2. Kiko ta e kriterianan pa un pais por bira miembro di CDB;3. Kua ta e benefisionan pa un pais ku ta miembro di CDB.Sr. Leon a enfatisá ku e meta di e bishita tabata pa sera konosí, krea un relashon mas fuerte i estrecho di koperashon, integrashon na un otro nivel, krea “One Region, One Peolple i One Culture”, basa riba e pilarnan di konekshon visibel, logístika, digitalisashon i kultura.
Krea tambe un afiliashon finansiero kaminda no ta laga niun hende afó.Sr. Leon a splika tambe ku CDB por yuda ku sosten den diferente área, manera entre otro e parti tékniko pa ku kon prepará proyektonan finansiero, fiskal, monetario, èts. E deseo ta di por kompartí enseñansa i konosementu mutuo den henter e Region.CDB por proveé tambe fiansa na un porsentahe speshal pa yuda paisnan ku tin nesesidat den desaroyamentu di e pais.Pues sr. Leon a splika ku tin diferente benefisio pa un pais ku ta miembro di CDB i ku e úniko eksigensia ta ku e pais mester ta miembro di Caricom.CDB ta interesá tambe pa amplia nan miembresia i tin e deseo pa Kòrsou ta un miembro di CDB den futuro.A sigui elaborá riba diferente otro punto mas i ambos Minister tabata hopi satisfecho ku e bishita i tur informashon ku nan a risibí.


text:
Hulanda ta reconoce e trabao haci dor di Kustwacht y Cuerpo Policial
ORANJESTAD , Aruba: Minister di Husticia, mr. drs. Arthur Dowers a ricibi bishita di Minister di Asuntonan Interior y di Reino di Hulanda, Richard van Zwol pa combersa riba diferente topico. E Minister Hulandes tabata den un bishita di despedida y durante e reunion a bin dilanti un cantidad di reconocimento haci na Kustwacht y Cuerpo Policial pa loke ta maneho di e problema cu tin na Venezuela.
Minister Dowers a indica cu a logra na un forma hopi ordena di tene mayoria di hendenan cu tabata purba drenta nos pais, afo. Banda di esaki a papia riba e sosten na Kustwacht. E mandatario a agrega cu Hulanda a priminti, mas cu un aña pasa, cu lo a pone medionan financiero adicional pa Kustwacht pa asina por actualisa e sistema di Radar y nan no a haci’e. “Nos riba nos mes a paga pa traha e pilot project caminda cu a determina exactamente unda mester pone e radar extra pa cera e ultimo buraco cu tin”.
Hulanda, na e momento aki a bisa cu nan ta bay pone medionan financiero adicional pa Kustwacht, asina Minister Dowers a duna di conoce. Esaki ta sigur un bon noticia, el a expresa. Loke mester mira ta si esaki ta bay bin riba termino corto y si esey no ta e caso mester percura pone fondonan pa asina tin henter nos isla bon cubri.
E sentimento general di Hulanda ta cu e trabao haci den e ultimo añanan ta uno di un nivel sumamente halto. “Un biaha mas mi por felicita nos Cuerponan pa a haci un tremendo trabao”, e mandatario a remarca


text:
Kralendijk – Elsmarie Beukenboom i STINAPA a bolbe kuminsá ku proyekto di reforestashon riba Klein Bonaire. Shete aña pasá tabata delaster biaha ku a planta palu riba e isla protehá aki.
Huntu ku boluntario, trahadónan di parke marino i militarnan hulandes Beukenboom a traha e último dianan riba Klein Bonaire preparando e área pa por planta palu ora temporada di yobida kuminsá atrobe.
Beukenboom ta konta kon bin el a disidí di bolbe kuminsá planta riba Klein Bonaire: “Algun luna pasá mi tabata riba Klein Bonaire pa stroi shinishi di defuntu Paul Hoetjes. E tabata stima e palma kabana masha tantu. Na e seremonia di tira shinishi ei a planta diferente mata i tambe kabana. Durante e seremonia mi a haña inspirashon pa planta un mondi di kabana riba Klein Bonaire.”
“Den e mes temporada a drenta resultado di investigashon tokante kabana. Ta resultá ku aktualmente tin un kantidat hopi bou di e palma adulto den naturalesa. Tambe resientemente ekspertonan di palma a deklará e kabana di Boneiru komo palma endémiko di nos isla. E ta un palma hopi úniko pues i e ta kore riesgo ku e por disparsé. Mas motibu pa planta e mondi riba Klein Bonaire. Un isla protehá na unda e palmanan por ta protehá pa semper” Beukenboom ta terminá kontando.
El a aserká STINAPA ku su idea pa pidi pèrmit pa por planta mil palu di kabana. STINAPA a respondé masha entusiasmá ku e idea i nan a kuminsá plania e proyekto huntu.
Ayudo militar
Djárason i djaweps pasá a hasi uso di militarnan hulandes ku a bin Boneiru pa ensayo. Diessinku hòmber a yuda Beukenboom riba Klein Bonaire huntu ku algun boluntario i trahadó di STINAPA. Huntu nan a limpia e pos ku ta bai usa den e proyekto. A saka masha hopi kokolishi, piedra i santu for di dje. A limpia e pos te un profundidat di un meter. Despues a kuminsá traha sitio pa por planta palu. E área ta piedra só. Ku barete a bòltu piedra i e buraku ku keda lo yena ku tera pa planta e matanan. Un trabou hopi duru. Konsiderando kuantu esfuerso tin di hasi pa krea sitio pa planta e palma i tambe kon brutu e área ta ku baranka di piedra punta skèrpi unda lo tin di kana pa dos aña pa muha e matanan un pa un, Beukenboom a bira mas realista i lo konformá ku e sinkushen burakunan ku a logra traha den e dos dianan aki.
Sinkushen
E mondi di kabana lo bira di sinkushen palma. Di eksperensia sa ku 60% di e matanan resien plantá ta muri. Pues na final e mondi di kabana lo ta di masoménos dosshen palma.
E plan ta pa kuminsá hinka mata abou den òktober. Nèt promé ku temporada di yobida kuminsá.
E promé proyekto di reforestashon ku STINAPA a hasi riba Klein Bonaire tabata na 2010. Dos aña despues Beukenboom a traha tres aña riba Klein Bonaire planta i kuida e palunan ku ta planta. Hopi di nan a krese i ta kasi tres meter haltu awor. Nan ta dunando fruta kaba ku para ta kome i asina sai simia riba e isla pa mas palu nase.


text:
Con hopi abo conoce nos dushi Papiamento?
Mescos cu tur idioma, Papiamento tambe tin palabra cu no ta hopi uza mas of cu e generacionnan actual a lubida completamente. Hopi biaha un palabra ta bay for di moda, pasobra e obheto cu e ta referi na dje no ta wordo uza mas of a bin otroobheto na su luga.Un ehempel ta e palabra ‘washi’ cual ta referi na un tabla pa frega paña pa saca sushi. Nos no ta uza e palabra ‘washi’ mas pasobra nos no ta uza e obheto aki awendia mas, cual a wordo reemplasa pa mashin di laba paña. Sinembargo, ta bon pa nos sa cu e palabra ey ta existi y nos por uz’e, por ehempel den storia.
“Nos lenga ta un mangashina yen di tesoro valioso. Semper tin algo pa descubri, semper tin algo mas cu bo lo por siña for di dje.”
Den e tercer edicion di Palabranan Straño na Papiamento, Rocco a bolbe acerca diferente ciudadano cu e reto pa wak si nan sa e nificacion di algun palabranan di antes.Awendia no ta straño pa scucha un persona papia Papiamento cu yen Hulandes of Ingles den dje, sin cu esaki ta realmente necesario. Linguisticamente esaki ta wordo reconoci manera ‘code switching’ y ‘code mixing’.
Segun investigadora Dr. Joyce Pereira, e hecho cu Papiamento pa casi 200 aña no tabata den enseñansa, a pone cu nos hendenan a bira menos creativo den nan idioma. “Enbes di crea palabranan nobo pa engrandece nos vocabulario, ta accepta palabranan di otro idiomanan sin pensa.”
E desaroyo y conocemento di bo idioma materno ta algo sigur hopi esencial den un comunidad. Tin hopi posibilidad pa sigui na desaroya bo idioma y conoce mas di su historia na un nivel comprensivo pa tur hende por medio di diferente buki y diccionario.
Palabranan cu a wordo explora den e episodio aki ta entre otro:
Punchero [Bo lo por tin un Punchero pa presta mi?]
Definicion: Un weya grandi.
Sirbishi [Mi ta invita bo pa bay sirbishi di Diadomingo]
Definicion: Un servicio di misa.
Bo ta keda invita pa keda pendiente cu eAmigo pa mas contenido creativo y
educacional, cu e meta pa sigui inspira y stimula desaroyo, progreso y conservacion di tur locual ta nos historia, cultura, y hopi mas riba nos canalnan interactivo di eAmigo Stream!


text:
Kralendijk – Moveshonnan ta sigui den futbòl di nos isla ku ta bai kuminsá ku Torneo Kopa 60 Aña FFB i despues kampionato pa e temporada 2020-2021 ku ta ranka sali fin di ougùstùs 2020.
E bentana pa inskripshon i traspaso ta bai ta bastante drùk e dianan aki.
Informashon nan ku nos ta dispone di dje ta indika ku Jermaine Windster i Leroy Van Dongen a bandoná e ekipo di Uruguay i a firma ku e ekipo di futbòl di Nikiboko ku ta Atleliko Flamingo.
Den kombersashon ku Jermaine Windster e la konfirmá esaki tambe pa nos, despues ku nos a risibí e informashon aki. Motibu ku ambos a bandoná e ekipo di Uruguay ta ku nan ke bai pa un reto nobo. Nos ta deseá e hungadónan aki tur pero tur klase di éksito ku nan ekipo nobo tantu den e torneo pa Kopa 60 Aña FFB komo tambe kampionato 2020-2021.


text:
Kralendijk – Gobièrnu di Hulanda a aprobá pa pone 5.5 miyon dòler pa Karibe Hulandes ku e meta pa aliviá e oumentu di preis di koriente. Asina Konseho di Minister di Hulanda a informá djabièrne pasá pa medio di un komunikado. “Nos ta sumamente kontentu ku e notisia aki,” diputado Thielman enkargá ku asuntonan ekonómiko i energía a deklará. “Esaki ta resultado di e maneho proaktivo di gobièrnu di Boneiru unda ku a aserká gobièrnu Hulandes pa inkluí Boneiru den e plan pa mitigá oumento di kosto di energía pa asina sostené poder di kompra.”
Kon e kompensashon lo tuma lugá, mester wòrdu elaborá ainda. Esaki lo sosodé den konsulta ku mandatarionan di Boneiru, Saba i St. Eustatius. Aktualmente Kolegio Ehekutivo di Boneiru ta den diálogo kaba pa konkretisá esaki. E proposishon ta pa un parti di e suma wòrdu aloká pa mitigá posibel subida di e tarifa di koriente. Alabes, Kolegio Ehekutivo ta haña importante pa redusí aksèins riba gasolin, lokual sigur lo trese un alivio pa tur konsumidó Boneriano.
“Sosten i finalmente mehorashon di poder di kompra pa e siudadano Boneriano ta e meta prinsipal di Gobierno. Pa motibu di e desaroyonan mundial nos mester tene kuenta ku preisnan lo subi tambe na Boneiru. Ku e alokashon aki nos ta dal un stap konkreto pa yuda e hendenan di Boneiru,” Diputado Nina den Heyer ta splika. Gobièrnu Hulandes ta tuma e medida aki pa mitigá pèrdida di poder di kompra, prinsipalmente pasobra preisnan di energía a subi drástikamente komo un efekto di guera na Ukraína.
Komo ku Boneiru tin un ekonomía habrí, lamentablemente no por skapa di e efektonan eksterno aki. E preis di e komustibel ku ta yega Boneiru ta fluktuá ku e preisnan riba merkado internashonal. Sinembargo, Kolegio Ehekutivo ta hasi tur esfuerso pa mitigá e efektonan riba poder di kompra unda ku por.


text:
Go Cultura Foundation cu concierto pa recauda fondo diasabra
Go Cultura Foundation ta recaudando fondo por medio di un concierto riba diasabra venidero cu cantantenan local pa asina por sigui sostene talentonan local di diferente disciplina. Nan ta boga alabes sociedad realisa e balor agrega di inverti den industria creativo pa fomenta talento.
Aunke na Aruba e definicion di cultura, mescos e percepcion general riba profesionnan artistico ta limita, tin personanan cu ta scoge pa sigui desaroya nan talento maske esaki no ta lo mas popular pa haci. Sinembargo por mira cu structuralmente no tin un sosten amplio of un infrastructura stabiel pa sostene sector creativo, cual ta conduci na un brain drain of frustracion di artistanan.
Den e rumbo aki un combersacion cu Bon Dia a tene cu Edjean Semeleer a bay. Sr. Semeleer ta un cantante Arubano cual hunto cu otro artistanan di diferente ramo a cuminsa a├▒a pasa cu Go Cultura Foundation, cu tin como meta sostene personanan cu kier eherce un profesion creativo of artistico, por medio di establece lasonan mas estrecho entre e sector aki y sector comercial.
Cultura ta mas cu folklore
Pa celebra e prome aniversario di e fundacion nan ta organisando un concierto riba Freewinds cual tin como meta recauda fondo diasabra venidero pa 7or y mey, unda cantantenan local manera Camilo Bastidas, Jeremy Garcia, Liam Kelly, Stephanie Albertus y Jeanedy Semeleer lo haci nan bos luci hunto cu sr. Semeleer mes.
Aunke lo ta celebrando cu artistanan cu ta cantante pa e fundacion su prome a├▒a, e pensamento primordial cu nan kier promove ta cu cultura no ta solamente encera folklore manera Dera Gay. Ademas cu arte of disciplinanan artistico no solamente ta comedia, teatro y pintura. Sr. Semeleer ta conta nos cu cultura ta encera algo hopi mas amplio, cu repercusionnan basta pisa pa henter comunidad y e identidad cu cada persona den comunidad tin.
ÔÇt'E ta e base y identidad di nos comunidad. E ta con nos hendenan ta pensa, inventa, expresa, resolve, celebra y comunica. E ta nos custumbernan, nos dia pa dia, kico nos ta bisti, kico nos ta come, kico nos ta kere aden, nos ritualnan, con nos ta lanta nos yiunan y hopi mas.ÔÇŁ
Sector priva ta sostene industria creativo como inversion
Pa por boga pa mas interes y mas desaroyo di talento local di tur disciplina e fundacion ta enfocando riba cera acuerdonan cu sector priva pa crea un tipo di partnership unda sector priva ta inverti den desaroyo di un artista por medio di financia proyectonan a cambio di e fundacion y e artistanan nan colaboracion mutuo cu sector priva.
Di e manera aki e fundacion ta kere cu por bay yuda independisa artistanan por medio di yuda nan ta entrepeneurnan creativo. Segun sr. Semeleer, esaki lo tin su balor agrega mirando e diferente areanan cual por beneficia di un sector creativo mas proactivo, manera salud mental general. ÔÇt'Aunke un industria creativo ta trece su beneficionan economico maske no tin hopi fe den esaki na Aruba, si bo wak cu nos tin un crisis social e ora ey mi ta haya cu sector creativo por hunga un rol hopi importante den formacion social.ÔÇŁ
E cantante ta mustra alabes riba e echo cu arte tin un influencia positivo riba desaroyo cognitivo, personal y cada un su sentido di pertenencia. Importante tambe ta empatia, mirando cu creatividad y arte ta desaroya un persona su capacidad pa compronde otro persona y pone su mes den su sapato. ÔÇt'Na Aruba mi ta kere cu nos tin hopi falta di empatia. Aunke nos tin esaki hopi biaha riba Facebook, e ta importante pa walk the talk tambe.ÔÇŁ
Exodo di talento
Su urgencia pa sigui desaroya creatividad riba nos isla por medio di e fundacion ta basa riba e sintimento cu artistanan tin ora cu no ta haya e sosten y oportunidad pa sigui crece, cual hopi biaha ta conduci na un decision motiva positivamente of negativamente pa bandona Aruba realisando cu nan mester busca mas oportunidad afo of despues cu nan a pasa den un frustracion continuo.
Asina por a mira cu recien artistanan contemporaneo Alydia Wever y Ryan Oduber a dicidi di bay afo y e pareha a presenta nan ultimo obra na Aruba titula ÔÇśExpresionÔÇÖ. Sr. Semeleer a conta Bon Dia cu e obra aki a pone bira hopi emocional y asina puntra su mes ÔÇśis it worth it?ÔÇÖ. Pa e cantante, e obra aki a expresa algo cu cada artista ta expresa den nos comunidad.
ÔÇt'E ta manera un grito. Tur e energia, e pasion y e sacrificio cu bo ta hinca den dje. Pero ora mi bay bek na e pregunta, mi ta kere esunnan den e grupo aki ta compronde e importancia di esaki y si no tuma iniciativa y si nos stop di inspira y expone talento, mas atras nos lo bay.ÔÇŁ
Pa yuda cu e causa di e fundacion por cumpra un ticket pa e show riba 14 di juli a costo di 50 florin, na Fantastic Gardens, Taste my Aruba (den edificio di Cosecha) of oficina di Go Cultura Foundation den Emanstraat 24.


text:
Kralendijk- Atrobe tin 4 kaso nobo di Covid-19 na Boneiru. Esaki ta pone ku na tur tin 14 kaso aktivo, ya ku ningun hende no a rekuperá riba djamars.
Na tur un total di 43 hende a bai pasa tèst di kual 4 kaso a resultá positivo. No tin niun hende den hospital pa motibu di Covid.
Ounke Gobièrnu ta bisa ku e kresementu den kaso no ta alarmante, tòg ta remarkabel ku na Boneiru tin kada bes mas kaso, mientras ku na Korsou, ku un poblashon muchu mas grandi, e kantidat di kaso ta sigui baha i mayoria dia no tin ningun infekshon nobo.


text:
Ministerio Publico (OM) ta informa cu ayera tardi polis a detene un persona riba sospecho di ta envolvi den e morto violento di e hoben S. Sierra riba 3 di november 2017. E sospechoso a wordo poni den detencion y lo wordo hiba e siman aki ainda dilanti hues comisario. Mas informacion ainda nos no a haya.
Caso
E victima a wordo haya morto den su cas na De Vuyst. A resulta cu el a wordo mata. Un team special di recherche di Cuerpo Policial di Aruba a investiga e caso aki na forma intensivo y riba escala grandi, bao guia di Ministerio Publico. E resultadonan di e investigacion aki a hiba finalmente pa detencion di e sospechoso. OM ta laga sa cu durante e investigacion a scucha bastante testigo, tambe den e bario. Di e autopsia mes no a bisa mucho cos segun nan vocero. Pa loke ta trata e parti di violacion e ta dificil pa wak na un curpa sin bida si tabata tin violacion of no, segun OM. Claro cu por tin cierto indicacionnan, por ehempel cu el a wordo haya sin paña. Pero na e curpa mes ta dificil pa wak nan ta splica. P’esey a tuma muestranan durante e autopsia. Esakinan a wordo manda NFI (Nederland Forensisch Instituut) pa investigacion. Na man di e muestranan ey lo por determina e parti aki. Tabata sperando awo resultado di esakinan cual segun OM a yega siman pasa. Nos a puntra nan si e muestranan a duna algun indicacion cu tabata tin abuso sexual of algo otro, cual OM a contesta cu: “Nan tabata mas tanto dirigi riba haya un match di DNA. NFI su trabao tabata pa yega na profielnan di DNA, cu lo mester wordo compara cu DNA cu ta dispone di dje.”
Click akinan pa lesa tocante e caso:
Mucha muhe sofoca cu saco di plastic haya den cas pa famia


text: KRALENDIJK – “Testnan ku ta duna resultado rápido, no ta hasi sufisiente distinshon entre un persona ku síntoma di grip i un persona infektá ku Coronavirus”,Dr. Marian Luinstra Passchier di Salubridat Publiko(PG) a bisa resientemente. El a sigui bisa ku e tèst rápido no ta funshoná korektamente pa usa na un aeropuerto. “Ta buskando otro opshon pa hasi tèst ku ta duna resultado rápido i konfiabel. Tin diferente tèst ku ta den desaroyo, i na Hulanda nan ta atendé ku nan, i momentu nan ta bon, Hulanda lo informá di esaki i hasié disponibel. E motibu ku ta deseá pa usa un tèst ku ta duna resultado rápido; si un persona tèst na Hulanda i e ta negativo, por sosodé ku sierto hende tin e vírùs sinembargo ta tèst negativo. Momentu ku nan yega Boneiru por bolbe tèst pa asina tin un bista mas sigur si e persona ta infektá ku e vírùs si òf no. RIVM a bisa ku e tèst ku ta duna resultado rápido ta bon pa usa na momentu ku tin hopi hende malu, i ta deseá pa hasi un tèst rápido pa detektá si nan tin Coronavírùs. Pues lamentablemente pa awor no por hasi uso di e tèst ku ta duna resultado rápido pa e fluho di biahero”, Dr. Marian Luinstra Passchier a bisa.


text:
ORANJESTAD,Aruba
Parlamentario Endy Croes ta splika cu ta sumamente necesario pa Parlamento duna Gobierno e apoderacion “machtiging” mediante un Ley LV houdende machtiging van de ministers, MinPres, Minfec y MinInfra pa nan tres hunto firma e Termination Agreement cu Citgo pa asina Aruba por haña e jabi den su man pa por continua.
AVP a firma y aproba LV AB 2016 no 50 cu a exhonera Valero di tur resposabiliodad na 2016:
Parlamentario Endy Croes a sigui splika cu den e famoso contracto di 2000 pagina firma pa AVP na Juni 2016 nan a juda Valero pa sali liber di tur daño y contaminacion di mediuo ambiente. Tambe den e contracto a responsabilisa Citgo pa dañonan ocasiona na medio ambiente solamente desde e tempo cu Citgo a tuma over desde October 2016 enadelante. Tambe a stipula cu lo hasi un baseline study ( nulmenting) na e momentonan ey pa por sa con Citgo a haña e tereno pa por responsabilisa nan mes desde eynan. Esaki nunka a tuma lugar y gobierno actual a paga un compania externo pa realisa esaki.
Ley Landsverordering AB 2016 no 50 di 29 di September 2016:
Den e landsverordering “ Landsverordering machtiging van de betrokken ministers tot verrichten namens het land van een aantal privaatrechtelijke rechtshandelingen ter behoeve heropening van de olieraffinaderij” fecha 29 di September 2016 na artikel 5 y 6 a exhonera Valero completamente di tur claim y dañonan hasi na tereno y medio ambiente y a duna Citgo free ride desde October 2016 enadelante. Art 5 ta stipula, “ De gezamelijke ministers van Aruba ( pues di AVP) worden gemachtigd om namens het Land met Valero Refining Company NV, Valero Aruba Holding Company NV, Valero Maintenance/Operations Company NV en Valero Coker Corporation Aruba NV een vasstellingovereenkomst aan te gaan ter beeindiging van bestaande en ter voorkoming van potentiele toekomstige geschillen ter zake van het gebruik krachtens welke titel dan ook ( onderandere) van de percelen.”
Ningun momento ta regala Citgo 340 miyon florin:
Por a tuma nota cu oponentenan den crisis kier continua cu politica cu no ta sirbi pais Aruba na e momentonan aki. Ningun pero ningun momento ta regala Citgo 340 miyon florin manera oponentenan ta insinua. 150 miyon us Dollar den e contract ta un documento firma como garantia y e unico momento cu esaki lo bin na vigor ta momento e contacto caba of wordo kibra. Gobierno tin 12 luna pa dicidi si ta bay desmantela e refineria y e momento ey si dicidi cu si ta bay desmantela Citgo ta responsabel pa esey y akinan e garantia aki ta hunga un rol. Ni si bringa Citgo 5 aña den arbitrahe y gobierno gana e caso ey mes no kiermeen cu gobierno lo ricibi e plaka ey sino lo gana e derecho pa exigi Citgo pa desmantela den un of otro disputa.
E caminda cu gobierno ta canando ta esun mas logico y corecto pa exonera e esaki.
Crude ta na $20 us dollar y tin scarsedad di storage capacity rond mundo
Parlamentario Endy Croes ta sigui splika cu mientrastanto den e crisis mundial aki prijs di crude a conose su prijs di mas abou di $ 20 dollar pa bari. Mundialmente tin scarsedad na storage. Aruba tin masha hopi tanki bashi. Pues si logra kibra e contracto cu Citgo pronto por haña un operador pa e Terminal cu lo crea cupo di trabou, genera plaka pa caha di gobierno cu ta un nesecidad awor y traha riba un di dos pilar economico banda di Turismo y trata na sali fuerte for di e crisis y resecion aki. Awor ta e momento y Parlamento lo sa di carga su responsabilidad. Klaro ta extende un man na oposicion pa “cease” politica un rato y bin para banda di pueblo. Tin 25 mil mama y tata di famia cu mester un ajudo y of trabou. No laga e oportunidad aki mester pasa y para pa bienestar general y para banda di pueblo.


text:
KRALENDIJK – Ryan Frans ta sufr di e malesa di kanser i relashoná ku esaki a komponé un kansion “Dios ta bon”. Mas despues e lema aki a bin tambe komo diseño riba algun t-shirt. Ryan I su esposa a presenté na un grupo di amigu kendenan ta Edson Frans, Melvin Sint Jago i Valdir Sint Jago. Durante di e enkuentro aki nan a bin riba e genial idea pa presentá e t-shirt na Kanker Fonds pa asina por bende esaki i rekoudá fondo kompletamente pa e Fundashon, pa nan aktividatnan den kuadro di konsientisashon di e malesa di kanser na Boneiru.
I siman pasa na apertura di e ofisina di The Real Estate Guy Bonaire, ku su propetario Valdir Sint Jago a presentá e t-shirt na Kankerfonds Bonaire. Djaluna dia 11 di juli 2022 lo kuminsa ku e benta di t-shirtnan. Por pasa na ofisina di Kankerfonds na Kaminda La union 11 òf por yama tambe pa pedido 796 9798. Tene na kuenta ku e kandidat ku tin aworaki ta limitá.
Riba e t-shirt por mira parti dilanti e palabra “Dios ta bon” i un rosario ku 14 stenchi di man di un persona. Parti patras tin “Danki na Dios”. Riba e potrèt por mira e enkuentro di amigunan i tambe na momentu ku e direktiva di Kanker Fonds Bonaire ta risibi e prome t-shirt.
Kanker Fonds ke gradisí inmensamente Ryan i Edilse Frans, Edson Frans, Melvin Anthony, Valdir Sint Jago i su kompania The Real Estate Guy Bonaire I tambe Blenchi Design Media & Marketing I SEM Consultancy. Naturalmente lo hasi bon uso di e fondo den e programa di konsientisashon di e malesa di kanser i ku nan klientenan aki na Boneiru.


text:
…Por apliká te ku dia 31 di mei próksimo…
WILLEMSTAD – 3 mei 2017– E organisashon di turismo den Karibe, Caribbean Tourism Organization (CTO) a agregá un kategoria nobo na e ‘Sustainable Tourism Awards’ di e aña aki. E kategoria ‘Agro-Tourism’ a keda diseñá pa reflehá e tema di CTO e aña aki kual ta aventura i tambe komo parti di e koperashon entre CTO i e organisashon Inter-American Institute for Cooperation on Agriculture (IICA), na unda ta realisando esfuersonan konhunto pa integrá agrikultura den turismo.
“Na momentu ku un turista bishitá un tereno di agrikultura, realisá un rekorido òf kome platonan típiko prepará pa shèfnan lokal, tur hende ta benefisiá. Terenonan ta wòrdu usa pa agrikultura, entradanan pa agrikultornan ta oumentá, ta krea oportunidat di negoshi i kuponan di trabou, medioambiente ta keda preservá i e komunidat su salú i seguridat di nos alimentashon ta keda mehorá,” esaki di akuerdo ku Ena Harvey di IICA. “Esaki ta loke un bida sostenibel ta nifiká; i por keda lográ ora agrikultura keda integrá ku turismo,” el a añadí.
E Agro-Tourism Award ta habrí pa kualke grupo, organisashon, empresa turístiko òf atrakshon ku ta ofresé produktonan agro-toursim kual ta enserá e elementonan di produkshon di kuminda i e eksperensia di e bishitante. Tur ku apliká mester por demostrá kon den forma eksitoso nan a logra integrá agrikultura i e industria turístiko kual ta promové pa kompartí i preservá agrikultura lokal i herensia kulinario.
Por apliká den e siguiente kategorianan:
- Excellence in Sustainable Tourism Award (Ekselensia den Turismo Sostenibel)
- Destination Stewardship Award (Maneho den Destinashon)
- Sustainable Accommodation Award (Akomodashon Sostenibel)
- Community Benefit Award (Benefisio na Komunidat)
- Heritage Protection Award (Protekshon di Herensia)
- Biodiversity Conservation Award (Konservashon di Biodiversidat)
- Agro-Tourism Award in honor of the CTO Year of Adventure (Turismo Agríkola)
E programa di CTO ta eksistí pa 13 aña kaba i ta rekonosé produktonan úniko i inovativo ku ta yuda promové konseptonan di turismo sostenibel i su balornan fundamental i na mes momentu ta yuda alsa e produktonan turístiko ku ta keda ofresé. Un pènel di spesialistanan regional i internashonal riba tereno di turismo sostenibel lo selektá e proyektonan ganador. E premio ta enserá entre otro un trep ku tur kos inkluí pa por asistí na e seremonia di premiashon i di e manera ei risibí e plakat di rekonosementu. E premio mes, lo keda entregá sèptèmber próksimo durante un di e eventonan di CTO ku e aña aki lo tuma lugá na St. Kitts and Nevis. Último fecha pa entregá aplikashon ta dia 31 di mei próksimo. Pa mas informashon, inkluyendo guia di inskripshon por bishita e websáit http://www.onecaribbean.org/caribbean-sustainable-tourism-awards


text:
Autoridadnan a ricibi resultado di testnan cu a wordo manda Hulanda y esakinan a confirma cu 5 di e casonan di Covid tin e variante di Inglatera.
Ta trata di 2 persona no-residente y 3 persona residente.
E variante di Inglatera ta dos biaha mas contagioso cu esun original y p’esey autoridadnan ta haci un apelacion riba comunidad pa ta extra cauteloso. Den e siguiente dianan lo evalua medidanan aplicable pa e situacion aki.
Desde awor limita bishita na famianan. Limita encuentronan social. Limita contacto cu otronan, tanto na trabou como pafo di trabou. Nos ta bringando un virus invicible, y mes momento hopi serio. Sinembargo e arma pa combati e virus aki ta den man di nos cada un. Cuida bo mes y cuida bo famia.


text:
Diabierna awor, dia 13 di october 2017, lo inicia e campeonato nacional di division di honor di nos deporte rey, futbol. Arubaanse Voetbal Bond (AVB) ta masha orguyoso di anuncia cu 10 ekipo a inscribi p’e campeonato aki, di cual e prome rond ta cuminsa diabierna awo y lo termina dia 10 di december 2017. Ekiponan cu lo hunga contra otro den e prome rond aki ta: SV RCA, SV Caiquetio, Deportivo Nacional, SV Riverplate, SV Bubali, SV La Fama, SV Caravel, SV Britannia, SV Estrella y SV Dakota. Tur wega ta riba diabierna, diasabra y diadomingo y den principio tur ta tuma lugar den Stadion Guillermo P. Trinidad na Dakota, sperando pa keda cla cu algun adaptacion na Compleho Deportivo Frans Figaroa na Noord.Ora esey ta cla, lo hunga e weganan den e dos stadionnan aki, dunando publico mas opcion unda pa mira e weganan.“Nos tabatin un tremendo campeonato 2016-2017 y mi expectativanan ta p’esun aki ta miho cu aña pasa. AVB hunto cu e clubnan ta canando un trayectorio di profesionalisacion y adaptacion, pa garantisa mas calidad di wega y hungadonan miho prepara, cu tecnica moderno, capaz pa hunga na Aruba of den nos region”, asina ing. Richard Dijkhoff, Presidente di AVB a duna di conoce. Separa di e clubnan, AVB a haci inversionnan grandi den amplia su oficina na Shaba, pa por tin un ekipo profesional pa organisa, dirigi y supervisa weganan di futbol na Aruba. Tambe ta invertiendo den nos refereenan, den Match Officials, den e coachnan di teamnan y asina por menciona. “Mi por bisa cu hopi orguyo, cu despues di hopi trabou y contacto internacional, awendia KNVB di Hulanda, CONCACAF y FIFA, tur tin hopi wowo riba Aruba y ta dunando nos un man den e trayecto pa hisa nivel di futbol en general riba nos isla. No solamente cu placa, pero tambe cu ekipo y conocemento”, asina Richard Dijkhoff a splica cu un sonrisa di orguyo riba su cara.Pa awor, ta invita comunidad amante di futbol, pa yega stadion pa sostene y apoya nos futbolistanan di e 10 ekiponan competiendo n’e nivel mas halto posibel di futbol, buscando e trofeo di campeon.
A funda Arubaanse Voetbal Bond (AVB) na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur riba nos isla, incluyendo muchanan, hoben, hende muhe y adultonan. Nan ta responsabel pa sanciona e torneonan di futbol organisa tur liganan, pues di e liga infantil te cu Division di Honor. E oficina di AVB ta situa den Compleho Deportivo Frans Figaroa na Noord.


text:
Riba proposicion di Banco di Seguro Social (SVb) ministro encarga cu Salubridad Publico ta contempla aumenta e ‘premieloongrens’, esey ta e nivel di salario te unda ta cobra prima, di Afl. 54.600,- te na Afl. 70.000,-. Esaki pa por laga e fondo di seguro aki (ZV) recupera despues di varios aña den problema. Di mes e problemanan cu ta surgi awor tabata di spera, despues cu na 2006 e ministro encarga e tempo ey a baha e prima cu 1.4%, pa uza esaki aki pa aumenta prima di AZV, cu e tempo ey tabata den problema financiero considerabel. Mester bisa acerca cu el a busca y haya apoyo di varios gremio pa haci esaki. Awor na 2015, a bira tempo pa reconoce cu e bahada tabata demasiado y na luga di un surplus manera prome, e fondo ta den cora. Algo mester sucede, esey ta bisto.
Ta constata tambe, corectamente, cu e grado di ausencia pa enfermedad den sector priva, es decir e parti cu ta haci uzo di e fondo pa motibo di AO, no ta halto compara cu exterior. E desastre ta den e avisonan di ta malo den sector publico, cu ta tres biaha mas halto, y manera semper den e tipo di asunto aki, nada ta ser haci pa coregi e rumbo aki. Talbes lo ta un idea pa hinca tur empleado publico bao di SVB y crea un solo control, y laga e reglanan di sector priva conta tambe pa e sector publico, inclusivo cu desde cierto momento nan ta haya solamente 80% di nan salario. Sintamento na cas añanan largo lo caba den un solo tiro!
E otro opcion cu tin ta aumenta e prima, loke lo por bay afecta tur trahado, tambe esun cu e salario mas abao. Consecuentemente, nos ta end up cu e medida aki, pasobra asina e cosnan aki yama, unda e dunado di trabao ta bay carga e peso pa e grupo cu tin salario mas halto cu 70.000 pa aña. Hustifica? Talbes e ta parce asina, cu dentro di varios opcion malo esaki ta aparenta esun menos malo. Fin di discusion? E mandatario a mustra su cara social pa cu e trahado humilde, anto cla?
Por parce asina, pero tin mas pa considera den e asunto aki. Nos ta realisa nos mes cu e medida aki ta pone mas peso atrobe riba nos economia? Pasobra placa pa paga na gobernacion, ta placa cu mester ser gana prome. No ta yega un fin mas na e serie di medida, sorry ‘ahustacion’ cu e gobierno aki ta pone nos dilanti? Nos a bay paga mas pa AZV via BAZV, aunke mester bisa acerca cu a bin rebaho den e prima tambe. E operacion en todo caso a duna gobierno un 80 miyon pa aña cu no mester paga AZV y por lo tanto nan a sali gana ey. E premieloongrens pa AOV den e negociacionnan di algun aña atras tambe a subi di 54.600,- pa 85.000, plus a bay paga 2% mas di prima di AOV, poniendo mas peso riba sector priva.
Tin na caminda un reforma fiscal unda te awe no por duna ningun indicacion si, y acaso cuanto rebaho lo tin den impuesto di entrada como recompensa. No lubida cu na 2007, cu introduccion di BBO, tabatin un rebaho considerabel den e belasting aki, tambe pa e hendenan cu a opone esaki. Di tur manera lo tin un impuesto nobo probablemente pa 1 di januari 2016 (ABB), cu ainda no ta conoci cuanto e lo ta, pero cu sigur no ta bao di 6%. E efectonan di inflacion nos lo conoce despues.
Tin na caminda un impuesto riba transaccion bancario cu mester bay ranca otro 80 pa 100 miyon for di nos economia pa paga pa e locuranan di e proyectonan PPP. Banda di esey a pasa e gastonan di recoge sushi pa e ciudadano o empresa, mester paga pa parkeer auto hasta den zona cu no tin nada di haci cu centro di Playa, manera riba boulevard. Tambe nos a keda pega cu prijs di coriente y awa halto pasobra cu tanto hende studia, nan a lubida di lesa corant of wak riba internet y no tabata sa cu prijs mundial di crudo tabata den collapse… Mala lenga ta bisa cu nan a kere cu un ‘hedge’ necesariamente ta algo ‘berde’, pues bon pa nos.
En todo caso, si e medida aki bira inevitabel, loke por palabra cu sindicato y gremionan empresarial – unda Dialogo Social a keda? – cu mescos e caso di prima di AOV, ora cu e fondo ta core positivo atrobe, por considera disminui e loongrens atrobe pa asina duna algo bek na e empresa y/o trahado. Nos tin miedo si cu di awor pa fin di aña lo no tin mucho tempo mas pa consulta riba diferente asunto, ta bira mas cos di hisa benta, core hiba Raad van Advies y core hiba Parlamento.. Den januari nos por tin un bista riba cuanto ‘casualties’ lo tin riba e campo di bataya aki…


text:
E sistema di sklabitut ta hopi bieu, for di añanan 3000 promé ku Kristu. Tur kaminda e promé forma di eksplotashon di hende tabata kristalisá den forma di sklabitut. Den sistema di sklabitut, ta parti hendenan den hende pober i katibu. E hendenan liber tampoko no tabata pareu, paso tabata tin hendenan liber riku i tabata tin hende liber pober. E katibu mester a hasi tur loke e doño ke pa e hasi.
Nos lo bai duna informashon di e sistema di sklabitut na Kòrsou i e estilo di bida na Kòrsou a sigui despues di abolishon di sklabitut.


text:
10 febrero 2021
Apertura di Praktijk Resilensia
10 febrero 2021
KRALENDIJK – Riba 5 di yanüari último, praktijk Resilensia a habri su portanan pa mucha y adultonan na Boneiru ku tin kehonan síkiko leve te ku moderá, manera strès, problema pa drumi, ansiedat òf aflikshon. E palabra ‘Resilensia’ ta nifiká e kapasidat pa por bòns bek di e gòlpinan di bida. Esaki ta kuadra tambe ku e meta di e tratamentu di e konsultorio: pone e kliente den su forsa. E konsultorio sikológiko ta situá na Kaya P. Silié #10 na Playa pero ta risibí kliente tambe na Sentro Bon Bida na Hato.
“Manera e konosido dicho ingles ta bisa: ‘You can’t stop the waves, but you can learn how to surf’. E olanan ta simbolisá e strès, emoshon òf kambionan den bida. Nan ta keda bai bin, pero apesar di esaki ta posibel pa siña dil ku e sirkunstansianan. Esaki ta un di e prinsipionan ku Praktijk Resilensia ta para p’e”, segun Rianne Hekking, sikólogo di famia/ortopedagogo.
Pa por risibí tratamentu na Praktijk Resilensia, e kliente mester di un referensia di e dòkter di kas. E tratamentu ta konsistí di un máksimo di 8 konsulta di 45 minüt; tin bia komplementá ku asistensia via di E-health (tratamentu via di internèt). Mental Health Caribbean a establesé e konsultorio riba enkargo di Zorg en Jeugd Caribisch Nederland (ántes konosí komo ZVK).
Praktijk Resilensia ta alkansabel durante oranan di ofisina via tel. +599 717 0166 òf +599 796 1132 i via di e-mail: praktijkresilensia@mentalhealthcaribbean.com.
Meer nieuws
22 enero 2020


text: WILLEMSTAD — Direktiva di Vesta kier informá tur coach i miembronan di deporte lo siguiente. For di awe tur coach por inskribí nan mes pa por partisipá na e klínika di Real Madrid. Despues di inskripshon 8 coach lo ser selektá pa partisipá na e klínika i 1 coach lo tin e previlegio pa bai Real Madrid. Fechanan riba kual e entrevista lo tuma lugá ta Djabièrnè 25 di janüari 2019 di 5’or pa 8’or pm. Djasabra 26 di janüari 2019 di 09:00 te ku 12:00 pm. Pa por inskribí bo mes, bo por manda un koreo elektróniko na: trainer@


text:
KRALENDIJK - Notisia di polis di djabièrnè 7 di òktober te ku djárason 12 di òktober 2022
Un operashon eksitoso di FinEC (tim Kriminalidat Finansiero Ekonómiko) i TDO (Tim Investigashon Digital)
KRALENDIJK - Na kuminsamentu di aña, Kuerpo Polisial Hulanda Karibense a risibí notifikashon di un posibel kaso di froude den un kompania di hür situá na Kaya Internashonal.
Notisia di polis di djabièrnè 4 di yüni te ku djárason 9 di yüni 2021
KRALENDIJK - Notisia di polis di djabièrnè 4 di yüni te ku djárason 9 di yüni 2021
Notisia di polis di djabièrnè 23 di sèptèmber te ku djárason 28 di sèptèmber 2022
KRALENDIJK - Detenshon pa violashon di lei di arma di kandela BES Riba djadumingu 25 di sèptèmber alrededor di 02.40 or di atardi sentral di polis a risibí notifikashon tokante un hòmber ku probablemente tabatin un arma di kandela den su poseshon.
Notisia di polis di djárason 26 di mei te ku djabièrnè 28 di mei 2021
KRALENDIJK - Notisia di polis di djárason 26 di mei te ku djabièrnè 28 di mei 2021
Notisia di polis di djabièrnè 22 di yüli te ku djárason 27 di yüli 2022
KRALENDIJK - Notisia di polis di djabièrnè 22 di yüli te ku djárason 27 di yüli 2022
Notisia di polis di djabièrnè 28 di mei te ku djaluna 31 di mei 2021
KRALENDIJK - Notisia di polis di djabièrnè 28 di mei te ku djaluna 31 di mei 2021
Notisia di polis di djaluna 14 di febrüari te ku djárason 16 di febrüari 2022
KRALEIJK - Notisia di polis di djaluna 14 di febrüari te ku djárason 16 di febrüari 2022
Notisia di polis di djárason 19 di mei te ku djabièrnè 21 di mei 2021
KRALENDIJK - Notisia di polis di djárason 19 di mei te ku djabièrnè 21 di mei 2021
Notisia di polis di djárason 16 di yüni te ku djabièrnè 18 di yüni 2021
KRALENDIJK - Notisia di polis di djárason 16 di yüni te ku djabièrnè 18 di yüni 2021. Ladronisia for di boto riba djárason 16 di yüni a drenta keho di ladronisia for di un boto ku tabata stashoná den ‘marina’ na otro banda di un akomodashon turístiko situá na Bulevar J.A. Abraham.
Notisia di polis di djaluna 3 di mei te ku djárason 5 di mei 2021
KRALENDIJK - Notisia di polis di djaluna 3 di mei te ku djárason 5 di mei 2021Detenshonnan


text:
WILLEMSTAD.- Ayera anochi un biaha mas Kòrsou a registrá otro aksidente serio ku a kosta bida di un dama riba Kaminda Brudernan di Brakapoti.
Segun vershon di testigunan ku a presensiá e aksidente, e shofùr tabata move riba e kaminda, pero pa motibunan deskonosí el a pèrdè kontròl i resultá di bòltu den e mondi.
Ambulans ku a presentá mesora na e sitio ya no por a hasi nada mas pa e víktima.
Dòkter di Polis a presentá na e sitio i a konstatá morto di e dama ku a keda den un estado tristu den e vehíkulo. E dama ta bira e di 15 morto den tráfiko.


text:
roy mezas
-
News
Roy a bishita delegacion na e Villa
Presidente di COA, sr. Roy Mezas a bishita e delegacion di Aruba na e Villa Olimpico. Na vispera di e…Read More »
-
News
Direccion Tecnico cu resumen di 2020
Direccion tecnico a entrega un resumen di nan trabou den e aña 2020 na e directiva diario di Comite Olimpico…Read More »
-
News
Prome biaha den historia asmablea virtual a tuma lugar
Presidente di COA, Roy Mezas a elabora riba e Asamblea di Comite Olimpico. Pa prome biaha den historia e asamblea…Read More »
-
News
Howell a firma su Beca Olimpico
Atleta Shanayah Howell a firma su beca Olimpico esaki como parti di su preparacion pa Tokyo 2020. Despues cu siman…Read More »
-
News
Varios bishita importante
Comite Olimpico Arubano cu varios bishita importante. Recientemente Comite Olimpico Arubano a bishita Su Excelencia Gobernador di Aruba, Sr. Alfonso…Read More »
-
News
Presidente Roy Mezas ta elabora riba diferente puntonan
Roy Mezas, presidente di COA ta satisfecho pa mira e record di atendencia den e Asamblea General. Comite Olimpico Arubano…Read More »
-
News
Roy Mezas ta elabora riba e acuerdo cu Triple AAA
Presidente di COA, Sr. Roy Mezas ta elabora riba e proyecto Talent Identification Program y e acuerdo entre Comite Olimpico…Read More »
-
News
Talent Identification Program
Comite Olimpico Arubano y Aruba Airport Authority N.V.(AAA) a sera un acuerdo riba e proyecto Talent Identification Program. Diahuebs atardi…Read More »
-
News
Roy Mezas ta papia di aña 2018
Aña 2018 tabata uno super exitoso, e mas exitoso den historia di e existencia di Comite Olimpico Arubano. Presidente di…Read More »
-
News
Presupuesto 2019 aproba
Federacionnan miembro a aproba e Plan di maneho y Presupuesto 2019 di Comite Olimpico Arubano Dialuna anochi Comite Olimpico Arubano…Read More »


text:
SEROE COLORADO – E conocido landador Arubiano Deaxo Croes a logra complete su hazaña ‘Punta pa Punta’, landando di Arashi pa Baby Beach, como preparacion pa su hazaña final, “Crossing for Prevention” cu ta landando entre Bonaire y Corsou otro luna. Na su yegada, manera e potret principal ta mustra, e mama di Deaxo, e conocida Tita Iglesias, a brasa su yiu, kitand asina un preocupacion menos pa e mama. E mama a opta pa sigui su yiu for di riba laman, pasobra riba boto, lo tabata mucho nervioso. Deaxo a cuminsa landa awe marduga pa 2:32am y despues di landa algo mas cu 13 ora, e la yega Baby Beach sano y salvo. E distancia cu e la cubri oficialmente registra tabata 38.1 km. Manera por a spera, e no a haci esaki su so, pero tabatin un team di persona rond di dje riba henter e ruta, cu a compañe. Keda pendiente pa un relato completo di e hazaña aki. Dia 19 di November 2022 e hazaña oficial mes ta cuminsa ora cu e purba landa di Bonaire pa Corsou. Potretnan ta cortesia di Michaal Salazar y Crossing for Prevention.
SAN DIEGO – E pelotero professional di Aruba Xander Bogaerts a bay di acuerdo pa firma un contracto cu e ekipo di San Diego Padres. E contracto ta balora na 280 miyon dollar pa 11 aña. Asina e portal deportivo ESPN ta raporta. Padres a purba haya Aaron Judge y Trea Turner pero awor a redirigi nan placa pa un mega deal pa Bogaerts. Segun e relato, e ta mas cu cualkier persona lo a proyecta cu e infielder lo a gana. Pero ta parce cu e presidente di operacion A. Preller lo no a permiti pa nan ‘outbid’ e e biaha aki. E plan ta pa Bogaerts cuminsa cu Padres na 2023, y unda cu ta manda Fernando Tatis Jr pa outfield. Bogaerts tabata na Phoenix pa e wega di NBA entre Suns y Celtics, y ta na San Diego diabierna pa e test fisico pa finalisa e deal mes.
BOSTON – E ekipo di baseball professional mericano Boston Red Sox a firma e yiu di Corsou Kenley Jansen pa un contracto di 2 aña balora na 32 miyon dollar diaranson. E club mes no a confirma e noticia, pero MLB ta papia di esaki riba nan portal. Jansen tabata cu Atlanta Braves den e temporada pasa, y a bandona Dodgers despues di 12 aña.
LUSAIL - Cristiano Ronaldo lo no ta activo den e seleccion di Portugal diamars contra Suiza den mundial di Qatar 2022. E dirigente Fernando Santos ta castiga Ronaldo asina pa su comportacion despues di e ultimo wega contra Sur Korea ora cu Ronaldo tabata irita pasobra a sak’e di wega despues di 65 minuut. E reemplazante ta Conçalo Ramos (21).
DOHA – Den un sorpresa grandi atrobe durante e weganan di mundial di futbol na Qatar, Morocco a elimina Spaña y pasa pa cuarto di final diamars ganando tirando penalty. Despues di e wega reglamentario di 90 minuut y extra tempo pa total di 120 minuut, e score ainda tabata 0-0. Como tal mester a bay pa tiramento di penalty. Spaña a faya tur penalty y Morocco si a logra hinca 3. Asina Morocco ta clasifica pa prome biaha den historia di mundial pa e cuarto di final.
DOHA – E siman aki a habri cu hopi cobertura ‘indirecto’ y directo pa e isla di Aruba, danki na e atencion cu e hungador di futbol pa seleccion di Hulanda na mundial di Qatar 2022, Denzel Dumfries ta hayando riba su mes. Specialmente despues di su prestacion diasabra durante e wega entre Hulanda y Merca durante e mundial, unda cu Dumfries a asisti dos biaha pa anotacion y finalmente e mes anota e di tres goal di e partido di Hulanda contra Merca. Noticiacla a conta por lo menos 10 pa 15 recorte periodistico internacional unda cu Dumfries ta haya atencion particular y mencion, y cu ne e hecho di su lasonan cu Aruba, sea ta pa su participacion breve den e seleccion di Aruba hopi aña pasa y pa e hecho cu un di su mayornan cu ta di Aruba. Pero hasta prome cu e weekend aki, durante tur e weganan cu Hulanda a hunga, por a scucha comentaristanan internacional haci mencion di Dumfries y relate mesora cu ‘pais Aruba’.
ORANJESTAD - Den e weekend di 2-3 y 4 di december tras di lomba a tuma lugar e prome coaching clinic di USA Baseball na Aruba. Un weekend dedica na mehora e deporte di baseball na nos isla. Ariba diabierna atardi a tuma lugar e meet and greet na Local Store permitiendo e coachnan local sera conoci mas di serca y combersa cu e coachnan di USA Baseball. Den un ambiente ameno a presenta e cuater coachnan y asina kick-off e evento.


text:
Parlamentario Michelangelo Martines Miembronan di 1ste i 2de kamer a expresa nan mes ku Politika Den Haag no por kompronde ku un Gobiernu ta bai di Akuerdo ku e Lei di konsenso COHO
Parlamentario Michelangelo Martines
Miembronan di 1ste i 2de kamer a expresa nan mes ku Politika Den Haag no por kompronde ku un Gobiernu ta bai di Akuerdo ku e Lei di konsenso COHO mientras ku e Parlamento ku mester sostene e Gobierno na su turno ta bai totalmente KONTRA e mesun Lei aki na Final.
Parlamento di Kòrsou a manda un señal kla i raspa pa Hulanda!!


text:
E malesa cancer por yega sin importa si ta mucha, hoben of un adulto pero cualkier persona haya e malesa. Pa cualkier persona cu pasa den e malesa aki por acerca fundacion pa informacion, guia y ayudo.
Lily Prins di Koningin Wilhelmina Kanker Funds ta bisa cu tur sorto di cancer por yega na porta di cualkier persona sin importa nan edad ‘awendia no por bisa mas’. Antes tabata mira den persona cu tin un edad avansa.
Den caso cu e persona por ta hoben mucho biaha nan tin berguensa of miedo di acerca un fundacion of pa bay dokter anto ta pone cu e cancer por avansa. Pero Prins ta bisa cu nan por yega e fundacion sin e miedo pa por haya e ayudo cu nan mester.
E fundacion ta yuda si mester manda e pashent den exterior y cu e gastonan ‘ora nos bisa cu nos gasto ta halto’. Pa e motibo e fundacion ta haci actividad pa por cubri e gasto pa por keda funciona y brina nan servicio. E ta bisa tambe cu e boluntarionan ta haci nan ‘bon trabou’. Na enfermeronan cu ta keda wak pa pashent te na ultimo momento.
Sinembargo Prins ta remarca cu e porcentahe di pashent cu ta bay opera afo mayoria ta keda na bida. Mayoria cu ta sali bay exterior ta pasobra nan a opera aki na Aruba. “Nan ta yega na porta pa yudansa den nan fase terminal. Ora nan ta yega wilhelima te na final.” E ta remarca cu tin pashent cu a opera cu nan 70 aña di edad y ainda ta na bida.
Mucho biaha e pashent ta yega e fundacion ta pasobra nan kier yudansa urgente. E ta bisa cu e ta ofrece e yudansa manera boluntario y di curason. “Ami ta duna servicio 24/7 tur ora cu hende tin problema, ora cu e malesa bati na bo porta bo sa kico e persona ta pasa aden”, Prins a finalisa bisa.


text:
“Canando den pueblo mas y mas mi a bin ta scucha e clamor cerca hopi hende cu placa no ta yega mas. 6 di cada 10 adulto cu ta biba na Aruba ta biba bou di e asina yama “minimo de subsistencia”, cual ta e nivel di entrada basico cu un persona mester tin pa e por hiba un bida decente. E cos aki no por!”. Na palabra, lider di POR, Otmar Oduber, kende cada dia ta mas y mas preocupa pa e situacion economico di hopi famia na Aruba. Ta p’esey POR lo introduci un Revolucion Economico na Aruba, cu lo tin como efecto inmediato, aumento di e poder di compra di e ciudadano y reforsa e posicion di clase medio, cual ta weso di lomba di comunidad Arubano, di acuerdo cu Otmar Oduber.
Parti esencial di e Revolucion Economico ta reforma di e sistema fiscal di Aruba. Den e reforma aki lo reduci e impuesto riba salario (loonbelasting) y e impuesto di entrada (inkomestenbelasting), di manera cu e ciudadano ta retene mas placa na momento cu e cobra.
Banda di esaki, ta intencion di POR pa aumenta salario minimo di trahadornan. Pero esaki no por sosode di forma descabeya, manera a sosode ultimo tempo. Otmar Oduber ta splica cu subida di salario minimo lo bay acompaña pa reformanan fiscal pa e doño di trabou, den sentido cu lo reduci e costo relaciona cu haci negoshi na Aruba . Di e manera aki por aumenta salario minimo di un forma responsabel, sin cu e ta stroba hacimento di negoshi na Aruba.
Banda di simplifica e sistema di impuesto directo pa indirecto di nos isla, lo revisa tambe e sistema di deduccion (aftrekposten). Ademas, lo elimina impuestonan cu no (of minimalmente) ta contribui na caha di gobierno y uza e recursonan cu ta bin liber pa mehora e control riba cumplimento cu nos leynan di impuesto. “Tur esaki den cuadro di e intencion firme di POR pa trece nos pueblo na un nivel di bida husto, unda un y tur por biba feliz riba nos dushi Aruba. Pasobra, hunto, nos por!”, Otmar Oduber a finalisa bisando.


text:
Ahedresistanan Taqesyah Marcos i Fréderic Simonis ta saka kara di Kòrsou na Jamaica.
Ahedresistanan Taqesyah Marcos i Fréderic Simonis ta saka kara di Kòrsou na Jamaica.
Nos ahedresistanan Taqesyah Marcos i Fréderic Simonis tur dos a logra sali na di dos luga entre e miho ahedresistanan hubenil den Karibe. Nan a gana dos premio representando Kòrsou durante e di seis Carifta Junior Chess Championships na Jamaica. Carifta sukampionatonan di ahedres na Jamaica a tuma luga durante mes periodo ku Carifta di atletismo na Kòrsou i Carifta di natashon na Bahamas.
No menos ku 220 hoben di 6 diferente pais a kompeti na Carifta su kampionatonan hubenil di ahedres ku a tuma luga e aña aki di 14 pa 17 di aprel den e suidat Kingston na Jamaica. E kantidat di ahedresistanan ku a partisipa na e evento ta hasi e kampionatonan di ahedres hubenil aki esun di mas grandi di Carifta pa ahedres te ku awor.
E kampionatonan di ahedres a keda reparti den 3 grupo absoluto U20, U16 i U12 i den 3 grupo femenino U20, U16 i U12. Den e 3 gruponan absoluto i femenino tin repartishon tambe di premionan pa e kategorianan di edat U18, U14, U10 i U8.
Kòrsou a keda representá pa e sinku ahedresistanan Dylan Mathilda U20 absoluto, David Pietersz U16 absoluto, Mariana Sanchez U16 femenino, Taqesyah Marcos U16 femenino i Fréderic Simonis U12 absoluto, kendenan tabata bou di guia di Alvin Smith i Jimmy Izijk.
Dylan Mathilda a kompeti den e grupo sumamente fuerte U20 absoluto ku ta tin 2 maestro di FIDE. Apesar di esaki Dylan a score 4 punto for di 7 wega, pèrdiendo 1 wega so, empatando 4 wega i ganando 2 wega.
David Pietersz kende a hunga un bon papel durante Carifta na Barbados den 2015, ganando medaya di oro den kategoria di edat U14, ta tin`e mas difisil e aña aki, mirando ku ta tin 56 partisipante den e grupo U16. David a score 4.5 punto for di 7 wega i e tambe ta pèrde solamente di 1 kontrinkante.
Taqesyah Marcos di 12 aña hungando fuertisimo den kategoria femenino U16 a score 5 punto for di 7 wega, lokual tabata sufisiente pa gana e di 2 premio.
Mariana Sanchez di 15 aña a partisipá den mes grupo U16 huntu ku Taqesyah Marcos i nan dos mester a enfrenta otro durante e ultimo wega. Mariana ta kaba ku 3.5 punto for di 7 wega pèrdiendo ku algun hungadónan fuerte di entre otro Jamaica i Barbados. Mariana por a sali na di 3 luga si e a logra gana su ultimo wega, pero Taqesyah a logra bai ku e punto pa kaba na di 2 luga.
Pa Fréderic Simonis di 9 aña tabata su prome enkuentro internashonal i e mester a hunga den e grupo di mas grandi ku 85 partisipante di kua 4 kandidato pa maestro. Esakinan no tabata un intimidashon pa Fréderic ku a keda optimista for di komienso te final i ta logra score 5.5 punto for di 7 wega pa kaba na di 2 luga den kategoria U10.
E Federashon di Ahedres Korsou (FEDAKO) ta sumamente satisfecho ku e preparashonan adelantá di nos hobenan i tambe ku e sinku di nos ahedresistanan a logra gana dos premio representando Kòrsou.
Nos partisipashon na Carifta su kampeonatonan hubenil di ahedres sin duda tabata un bon eksperensia pa nos hóbenan, kendenan a demonstrá e otro paisnan karibense ku debidamente mester tene kuenta ku Kòrsou.


text:
Specialmente pa e di 5 edicion di Electric Festival Aruba Albatros Airlines ta confirma su ruta nobo Caracas – Aruba – Caracas di 30 di Augosto pa 5 di September.
Electric Festival un festival International di musica Electronica cu a cuminsa na aña 2013, cu a sa di posishona su mes como un di e miho Festival di musica Electronico den Caribe. Pa varios aña consecutivo a sa di trese varios artista nan reconosi mundialmente pa Aruba manera Lil John, Slash, Loco Dice, Knife Party, Carnage, Dj Chuckie, Boris, Hector, Nervo, AfroJack, Eric Morillo, PacoSuna, Party Squad, Mara, DjKK, Mastiksoul, Conor Cruise, Mitchel Niemeyer, Hardwell, Nero, Baggi Begovic, Riot Gear, Nicole Moudaber, Patrick M, CocoDrills, ALX, Caleb Calloway, Endo, Diego Teran, Hanie, Lou Flores, DeOrro, Neverdogs, Sky Blue y hopi mas.
Oraganisashon di Electric Festival encabesa pa Karim Neme a sa di hasi un bishita na Albatros Airlines cu e petishon pa expande nan ruta pa Aruba debi cu vuelo nan tbt full riba e ruta di Caracas – Aruba. E gerencia di Albatros Airlines a tuma e petishon cu brasa habri I a cuminsa tramita tur permiso necesario pa por realisa e vuelo nan aki pa Aruba desde Caracas.
Dialuna 21 di Augosto 2017 gerencia di Albatros Airlines ta confirma cu nan a ricibi tur necesario permiso cu nan mester I ta kla pa realisa e vuelo nan desde Caracas pa Aruba durante e fechanan ariba menshona. Esaki ta hopi importante pa Aruba y Electric Festival ya cu ta hasi cu mas persona lo por biaha pa disfruta di loke ta bira un biaha mas e Festival Electronico mas importante di Caribe y region.
Representante di Albatros Airlines a expresa na nos cu “ Nos ta sumamente contento di por ejecuta e ruta nobo aki ya cu tin hopi interes pa bishita Aruba y experencia Electric Festival Aruba 2017. “


text:
Maggy’s ta lansa su servicio di Online Shopping net na tempo pa Valentine’s Day
Desde 1955, Maggy’s a sa di enfoca pa ofrece e miho calidad, servicio y productonan di beyesa riba nos isla. Awor net na tempo pa Valentine’s Day, Maggy’s ta contento di por anuncia e lansamento oficial di e servicio di Online Shopping. Bo tin e oportunidad pa haci bo pedido Online y busca esaki na tienda, of pidi pa e servicio di Cupid Delivery Service pa aregla pa deliver esaki pa bo pa un costo minimo adicional di solamente AWG 5-,
Maggy’s sa cu su clientela asina ocupa cu trabao y otro responsabilidadnan, cu un servicio manera esaki sigur ta trece un alivio pa busca bo regalo na tempo y cu trankilidad. Awor por Shop sin necesidad di mester bishita e tienda Maggy’s Aruba ta bay haci bo bida mas facil e Valentine’s Day aki cu e servicio nobo di Online Shopping y Cupid Delivery Service.
Lo cuminsa prome cu un cantidad di producto limita pa e temporada di Valentine’s Day, y despues di esaki, Maggy’s lo pasa na agrega hopi mas producto na e Web Store, cu lo sigui conta tambe cu e servicio di delivery.
Subi https://shop.maggysaruba.com/y tira un bista riba e diferente variacion di productonan renombra cu nan tin pa ofrece e temporada di Valentine’s Day aki. Tur pago por wordo haci via Credit Card, via transferencia bancario online, via Cash on Delivery (COD) of paga cu bo Debit Card ora di entrega.
Like nan pagina di Facebook pa asina bo keda na altura riba tur nan diferente productonan nobo den stock manera e set di Benefit y hopi mas. Tira un bista riba tur e diferente fragancia cu nan tin pa ofrece pa cualkier persona y ocasion. Celebra amor e Valentine’s Day aki cu Maggy’s, nan ta spera bo!


text:
Chris Brown ta menasa muhé ku arma di kandela.
Chris Brown ta sospechoso den un investigashon di agreshon despues ku un muhé a yama 911. Sigun fuentenan di TMZ un muhé ta akusá Chris Brown di a menas’é ku un arma di kandela. E supuesto insidente a tuma lugá djamars mainta na Los Angeles. Segun e promé informenan Brown tabata den un kas ku algun amigu, entre otro Ray J. i nan tabata papiando na momento ku algun persona a presentá sin invitashon na e kas. A pidi e personanan pa retirá. Den e personanan tabatin un hòmber ku sí tabata invitá i dos hende muhé ku no tabatin invitashon. Un di e muhénan ku a ser pidí pa retirá for di e kas ta esun ku a hasi e keho na polis, alegando ku Brown a saka un arma di kandela riba dje. Un otro persona na e kas ta insistí ku na momento di e suseso Brown tabata drumí. Dado momento Ray J a sali for di e kas i na e momento ei polis lo a aresto i bui’é. Nan a kontrolá su identifikashon i despues lag’é bai. Aktualmente Chris Brown ta e úniko sospecho di menasa e muhé ku arma di kandela.


text:
Durante 2020 a para e projecto di Pitch Time pa motibo di e pandemia, pero awor cu cosnan a cuminsanormalisa a start bek cu projecto aki.Pitch Time ta un projecto di CEDE Aruba y e aña aki a escohe pa dedica especialmente na hobennan dennos comunidad.
Hobennan durante e pandemia tambe a sufri cu loke a der yama e normal nobo, nan aconoce homeschooling, no mag sali pa hasi deporte of recrea y sigur no por a topa cu amigonan paso nota tin mag di aglomeracion. Esaki a pone cu hopi hoben tabata pidi pa haci algo diferente specialmentepa na salud mental.
A tuma CEDE un tempo pa asina pensa riba algun idea y adapta esaki na beneficio dinos hobennan.Sponsernan mester a wordo busca y esaki tabata un reto grandi mirando cu nan tambe a sufri perdidador di e pandemia, pero asina mes a haña algun sponser cu tabata tey pa e projecto aki y otro nan cu ahabri braza accepte fordi aña pasa.
Asina colecta fondonan pa duna 14 projecto un suma di awg 5000.- cada un pa asina yuda e hobennancu mester a entrega nan video/projecto algun simannan pasa na CEDE Aruba. Manera por a comprondedi e coordinadora di e projecto sra Elsa Krosendijk, cu e interes di hobennan tey pero ta sinti cu nan tinpoco miedo ainda pa sali y ehecuta projectonan.
A ricibi 18 projecto di cual 14 ta keda pa final.Projectonan creativo cu mester e yudansa di hobennan di e bario mes tambe. Locual ta bunita diremarca ta cu a ricibi projectonan di diferente bario y districto rond di nos isla.For di sanicolas te noord nos tin projecto e aña aki.
Hobennan a crea evento pa uni nan bario, entreotro tin projecto pa plantacion, remodelacion di speeltuin, traha arte cu articulonan recycla, recaudiondi articulo pa hobennan den necesidad, atencion pa integracion di 60 plussers cu hobennan di bario.
Turta projectonan cu ta yena cu alegria y energia positive di nos hobennan.Diamars atardi hobennan e presenta nan projecto na 6 Youth Coach cu e aña aki lo guia e grupo dihobennan cu nan preparacion y ehecucion di nan projecto.
Durante nan di dos Pitch moment cada youth coach mester a kiez e 2of 3 projectonan cu nan mestersupervisa durante e trajectoria.Barionan cu tin projecto ta Sanicolas, Pos Chikito, santa cruz, mabon, Piedra Plat, Paradera, dos di Playa,dos di Noord, Tanki Leendert, Sabana Liber, Playa pabou, bushiri y Sero Patrishi.
Tin algun lugar ainda si tin hoben cu lo kier sigi manda nan video di projecto, prome cu start cu e PitchAcademy den mitar di Juli. Hobennan a traha duru riba nan Pitch y awor ta preparando pa recruta nan 5 – 10 hobennan pa asinanan porbay e Pitch Academy den July pa Augustus.Adhunto algun bista fotografico di e speed dating.


text:
Oranjestad, 15 di januari, 2020–Aruba Bank a tuma nota di e noticia cu a sacudi nos comunidad, ora cu actonan di vandalismo na Cacique Macuarima school a culmina den incendio y a caba cu cuatro (4) les lokaal, strobando les na e muchanan.
Di biaha a mobilisa den e institucion financiero pa sostene e Cabesante di Cacique Macuarima, Sra. Rachelle Croes-Caster, maestronan y Asociacon di Mayornan di e scol, pa yega na e fondonan necesario pa reconstrui e parti di e edifico cu a kima y cumpra e material cu a perde, pa e muchanan por reanuda nan lesnan mas pronto cu ta posibel.
Aruba Bank a reuni cu e cabesante dia 14 di januari atardi na e scol mes pa presenta e bunita suma di AWG.10,000 como parti di e inversion pa yuda cubri gastonan di material, banki y restauracion di e edificio pa e muchanan.
Nos ta encurasha nos comunidad bini hunto pa duna un man pa sostene nos educadornan y e alumnonan di Cacique Macuarima cu mester di e ayudo inmediato.


text:
Lansamentu di e buki ‘Marka Indjan’ di Delno (Denchi) Tromp ta tuma lugá den kolaborashon ku Biblioteka Públiko Boneiru. Ta tene lansamentu di e buki dia 25 di novèmber na Biblioteka Públiko Boneiru na Kaya Gramèl s/n di 17:00or pa 18:30or i tur hende ta kordialmente bon biní. Den e buki ta para ketu na pintura di indjan i e diferente áreanan kaminda e poblashon indígeno a laga marka atras na Boneiru. Despues ta sigui tambe un eksposishon di e buki ku públiko por bishitá te ku e promé siman di yanüari 2023 durante orario regular di biblioteka.
E buki ‘Marka Indjan’ ta un regalo spesialmente pa alumnonan di grupo 5 te 8 na Boneiru. Den e buki tin 39 pintura di indjan ku Denchi a prosesá gráfikamente. Den e buki ta para ketu tambe na e diferente áreanan kaminda e poblashon indígeno a laga marka atras na Boneiru. Na papiamentu esakinan yama ‘Marka Indjan’. Te ainda por mira algun di e markanan akí na sierto partinan na Boneiru. E markanan akí ta rekonosibel, pasobra nan ta pintá ku e mesun kolónan, esta korá kimá òf pretu.
‘Ta importante pa nos rekòrdá nos poblashon indígeno i e herensia balioso ku nan a laga pa nos’, asina Denchi ta bisa tokante e buki. Tur kabes di skol, dosente i mayor ku ke sa mas tokante e buki tambe ta kordialmente bon biní na lansamentu di e buki i na e eksposishon.
Publikashon di e buki ta un inisiativa di Delno (Denchi) Tromp i a bira posibel mediante un kolaborashon ku ministerio di Enseñansa, Kultura i Siensia área karibense, Rijksdienst Caribisch Nederland i Biblioteka Públiko Boneiru. Ta presentá e buki den e idiomanan papiamentu, ingles i hulandes. Na ingles título di e buki ta ‘Indigenous Markings’ i na hulandes ‘Inheemse Sporen’.


text:
Oranjestad-Un logro sigur historico ta loke e bolicheranan Kamilah Dammers y Thashaina Seraus a haci na Cali, Colombia ora cu den e competencia di PABCON Panamericano Femenino 2014 nan a logra termina na di dos lugar y triunfa asina cu un medaya di plata.
Diadomingo den e competencia di duo, Dammers y Seraus a pone man na obra y ta logra vence den forma unico e resto di elenco Panamericano cu excepcion di Merca y asina conkista medaya di plata pa Aruba. Guia pa coach Jim Porter, e atletanan a haci un tremendo papel unda na ta vence e otro duonan di entre otro Canada, Puerto Rico, Mexico, Republica Dominicana, Guatemala, Costa Rica y Colombia. Mester bisa cu Aruba a enfrenta e mihor hungadornan di bowling den e continente America y a bataya te final, dado momento Dammers y Seraus tabata ocupa un prome lugar cu 75 pin riba e duo Parkin y Kulick di Merca.
Den e ultimo añanan e deporte di bowling a demostra un mehoracion enorme den tur categoria y durante competencianan internacional nos atletanan ta briya logrando resultadonan impresionante. Mas cu claro cu esaki ta trece un satisfaccion cerca e federacion di ARBAS kende ta trahaduronabienestar di suatletanan.
Comision di Subsidio cu financiamento di Fundacion Lotto pa Deporte ta contento cu e resultado historico di e atletanan Dammers y Seraus obteni den e 2014 PABCON Panamericano Femenino na Cali, Colombia.Ta importante pa nos atletanan local competi den exterior esaki pa gana mas experiencia y midi nan propio nivel compara cu e demas competidornan den nos region.
Mirando e resultado di bowling por bisa cu Aruba indudablemente tin e nivel elite den Caribe. Un pabien na Kamilah Dammers y Thashaina Seraus como tambe na coach Jim Porter.


text:
The content originally appeared on: Diario
Albert Scholten di AFTA:
ORANJESTAD (AAN): Despues cu minister di Asuntonan Economico, Comunicacion y Desaroyo Sostenibel Geoffrey Wever a anuncia cu Aruba Fair Trade Authority (AFTA) a wordo institui y el a splica cu ta trata di un entidad huridico independiente basa riba ley, cu tin como tarea principal pa crea un nivel husto di competencia liber y sin restriccion pa tur compania na Aruba stimulando asina inversion, e mandatario a introduci Albert Scholten kende ta bay ta encarga cu e autoridad aki.
Scholten entre otro ta bay guia e expertonan di Aruba riba con pa set up e AFTA.
E experto Hulandes mes a hiba palabra durante e conferencia di prensa di e minister Diahuebs mainta.
Scholten a para keto riba e importancia enorme di competencia honesto y eficiente den comercio y inversion na Aruba. El a bisa cu tin un pregunta cu semper ta wordo haci y esey ta: Si bo tin un entidad independiente manera AFTA, kico ta bay ta e rol di e minister y esaki ta bay ta safe?
Segun Scholten, den tur pais cu tin un autoridad manera AFTA, bo ta wak cu e minister ta responsabel pa e sistema di maneho y e legislacion, mientras cu AFTA ta responsabel pa implementacion di e maneho, pero na un manera independiente.
“AFTA ta bay ta un organo independiente di bestuur y esaki ta nifica cu por haci investigacion na un manera autonomo y ora cu decisionnan wordo tuma cu tin consecuencianan legal, ta controla esaki via ley y no via politica”, segun Scholten.
El a indica cu esaki ta importante pa e sistema keda mas obhetivo y puro posibel.
Scholten a papia tambe riba kico ta nifica competencia entre empresanan y el a indica cu cada empresa si e kier ta exitoso, constantemente e mester adapta na e demanda, pa por mantene nan puesto den e mercado.
“Si bo no inverti den e relacion cu cliente y den e innovacion pa mantene bo clientenan satisfecho, bo ta bay sufri perdida”, segun Scholten.


text:
POH (Praktijkondersteuners Huisartsenzorg ta duna nan splicacion di nan servicio cu nan lo duna pa asina pashent keda pendiente. Pa nan tuma nan remedo y tuma precaucion cu mester.
Jasmira Mora Garces, coordinador di POH na Wit Gele Kruis a informa cu nan ta stimula tur pashent pa zorg nan tin nan remedi up to date. Si tin pashent cu nan ta wak cu nan remedi ta yegando pa un siman, of nan ta den caba, pa asina nan yama dokter di cas.
Esey ta e manera cu nan ta crea facilidad pa asina por comunica cu dokter di cas, di un manera pa nan por yama e number y pidi pa nan remedy pa e receta por wordo manda botica. Tambe tin e facilidad di botica cu ta bezig ta deliver.
“Pa e pashent cu ta sufri di curason tambe nos ta pidi pa nan sigui bebe nan remedi. Nos ta pone enfasis na e pashent pa keda bebe nan remedi normalmente. No mester un stock grandi pasobra esey tampoco no ta e bedoeling”, el a bisa
El a bisa cu tin cu keda zorg pa salud, si esnan cu tin machine na cas pa keda check esaki constantmente pa midi, tambe ta bisa pa persona cu males cronico come saludabel, e ta compronde cu awo por ta dificil pa motibo cu hende a cumisna perde trabou pero purba di wak pa come fruta cu berdura.
Pa persona keda bebe likido y sin lubida e parti di haci ehercisio. Pa keda ta den movecion pa asina e curpa por adapta na un estilo di bida saludabel y ta bay den man cu e comemento saludabel.


text:
Pa prome biaha aki na Aruba lo tin e congreso di CONCACAF, unda 41 pais lo ta presente, incluso Presidente di FIFA. Durante e congreso lo discuti diferente topico.
Esaki t’e prome congreso cu Victor Montagliani ta asisti como Presidente di CONCACAF. E delegadonan a cuminsa yega for di diarazon y Minister dr. Alex Schwengle y Richard Dijkhoff di AVB a topa nan na yegada na aeropuerto.
“E ta un privilegio pa trece e congreso di CONCACAF pa Aruba. Aruba ta mustra un contribucion signicativo p’e region di CONCACAF. Aruba a bay hopi dilanti y a mustra un impacto pe confederacion pa loke nan ta haciendo.
Pa mi e no tabata hopi dificil pa tuma e decision di tin e prome congreso di CONCACAF na Aruba,” asina Victor Montagliani a remarca.
E Confederacion di Noord y Centro America y Asociacion di Futbol di Caribe (CONCACAF) ta e organo gubernamental di continentenan Norte Americano, cu ta inclui Centro America y region Caribense.
Tres departamento di Guyana Frances, Nacionnan independiente di Guyana, Surinam y Guyana Frances ta miembro di e Confederacion.
E funcion primordial di CONCACAF ta organisa competencianan pe team y clubnan nacional. Tambe nan ta organisa e torneonan clasificatorio di e Copa Mundial masculino y femenino.
Victor Montagliani di 51 aña di edad ta un comerciante Canades, ehecutivo di futbol y Presidente di CONCACAF. Tambe e ta miembro di FIFA.
E ta ex hungador di e club di futbol amateur Colombus F.C. Den su careda profesional, e tabata manager di Hogan & Cox Insurance Adjusters na Maple Ridge prome cu el a bay Vancouver na 2003.
A funda CONCACAF dia 18 di september, 1961 na Mexico City, Mexico, unda cu a pone hunto NAFC y CCCF. Esaki a pone cu e continental di 5 e tempo ey, pero awor ta 6 confederacion continental, afilia na FIFA.
E miembronan cu a fund’e ta Canada, Costa Rica, Cuba, El Salvador, Guatemala, Haiti, Honduras, Mexico, Antias Hulandes (Corsou), Nicaragua, Panama, Surinam y Merca.
CONCACAF t’e di tres confederacion mas exitoso di FIFA. For di comienso Mexico tabata domina CONCACAF den e competencia masculino y a gana Gold Cups desde comienso di e torneo.
E team nacional di Mexico t’e unico team di CONCACAF di a gana un torneo oficial di FIFA di a gana e 1999 FIFA Confederations Cup.
Tambe nan a yega e rond 16 di e ultimo 6 Copa Mundial, mientras cu Merca t’e unico pais for di Europa y Sur America di a ricibi un medaya den Copa Mundial, terminando na di 3 lugar na 1930. Tambe nan a yega e kwart final n’e Copa Mundial di 2002 y e final di 2009 Confederations Cup. Entre nan, Mexico y Merca a gana tur, pero menos e edicionnan di CONCACAF Gold Cup.
Den añanan reciente Costa Rica a bin na poder den e region y na 2014 nan a bira e di 4 pais di CONCACAF despues di Merca, Cuba y Mexico pa yega e kwart final di Copa Mundial.
Den e categoria femenino di futbol e team di Merca tin un exito rotundo. Nan t’e unico miembro di CONCACAF cu a gana tres competencia mundial den futbol femenino, cu t’e Copa Mundial (3), Olimpiada (4) y e Algarve Cup (10).
CONCACAF tin 41 miembro asocia; 27 di Caribe, 7 di America Central, 4 di Noord America y 3 di Sur America.
Philippe Moggio ta un Frances-Colombiano y e ta ex hungador profesional di tenis, bankero, ehecutivo di deporte y awor e t’e Secretario General di CONCACAF.
Durante e reunion di escogencia pa President di CONCACAF aña pasa na mei, nan a scoge Moggio pe posicion ey. El a representa Colombia na añanan 1996, 1997, 1998 y 1999 den e competencia di tenis Davis Cup.
CONCACAF lo reuni na Aruba pa su congreso ordinario number 32 cu 41 pais participando cu mas di 200 delegado presente.
E hecho cu nan ta na Aruba ta bin como un reconocimento p’e trabounan cu AVB a desplega e ultimo añanan, cambiando di un organisacion boluntario pa un organisacion profesional.
Ta considera Aruba como un berdadero ehempel den e region y como tal a honra e isla como anfrition di e congreso, cu ta conta cu top di CONCACAF, CONMEBOL y FIFA riba nos isla.


text:
KRALENDIJK – Den e último siman di òktober Bevolkingsonderzoek Caribisch Nederland ta duna informashon na vários lokalidat tokante e programa di skrinen di kanser na pechu. Tur persona por presentá na e bùs spesial ku pregunta i pa informashon tokante skrinen di kanser na pechu. Hende muhé entre 50 i 75 aña di edat por registrá mesora pa e skrinen.
Masoménos 1 pa 7 hende muhé ta haña kanser na pechu. E skrinen tin komo meta pa deskubrí kanser na pechu mas pronto posibel. Mas trempan detektá kanser na pechu, mas grandi e chèns di un tratamentu eksitoso. Tambe tin ménos nesesidat di un tratamentu drástiko si detektá kanser na pechu trempan. Pa e motibu ei tur hende muhé entre 50 i 75 aña di edat na Boneiru kada dos aña por partisipá grátis na e skrinen. Den e grupo di edat aki tin mas kaso di kanser na pechu.
E skrinen
Partisipashon na e skrinen di kanser na pechu ta grátis i boluntario. E skrinen ta tuma lugá den hòspital Fundashon Mariadal i ta dura masoménos 20 minüt. Durante e último lunanan a skrin mas di 400 di e mas di 3.000 hende muhé den e grupo di edat konserní na Boneiru. Esaki ta un bon komienso, pero no ta sufisiente. Pa e motibu ei Bevolkingsonderzoek Caribisch Nederland ta pidi atenshon pa importansia di skrinen i detekshon trempan di kanser na pechu.
Konsientisashon
Tur hende, pero prinsipalmente hende muhé entre 50 pa 75 aña ku tin pregunta tokante e skrinen, por akudí na e bùs di informashon ku den último siman di òktober ta pasa na vários lokalidat. Durante bo bishita na e bùs, bo por registrá mesora pa e skrinen. Trahadónan di Bevolkingsonderzoek Caribisch Nederland lo risibí interesadonan ku algu di kome i bebe na vários lokalidat:
Djamars 26 di òktober 17.00 – 19.00 na Warehouse (Kaya International)
Djaweps 28 di òktober 17.00 – 19.00 na Warehouse (Kaya International)
Djasabra 30 di òktober 10.00 – 12.00 na Tung Fong Store (Kaya Korona)
Djasabra 30 di òktober 18.30 – 21.00 na Cocari, Rincon (den kolaborashon ku
Prinses Wilhelmina Fonds)
Mas informashon:
Wèpsait rivm.nl/bvocn
Facebook: https://www.facebook.com/screeningCN


text:
Awor no mester di partidonan cu no tin stabilidad - ORANJESTAD (AAN) – Despues cu prome minister demisionario, Evelyn Wever-Croes a reuni cu e informadornan den su calidad di Lider di Partido MEP, el a topa cu varios pregunta for di prensa.
Un miembro di prensa a puntra e lider di MEP, kico ta su opinion tocante loke ta pasando internamente, den dos partido politico nobo, cu tambe a haya asiento den Parlamento, esta Accion21 y MAS.
E contesta di Wever-Croes ta cu pa Partido MEP, stabilidad ta hopi importante. El a bisa cu durante e ultimo gobernacion nan a pasa den momentonan hopi turbulento, y a purba di tine mas trankil posible, pero ora e partnernan den coalicion no ta stabil y nan tin hopi problema interno, esaki ta afecta henter gobernacion.
“Y el a afecta nos partido nos partido mahos tambe, durante e ultimo coalicion. Pues, nos ta buscando realmente un partner stabil, cu bo por goberna cune y no un partner cu bo tin cu wanta e golpi, ora nan ta cuminza pleita internamente. Ora bo mira kico a pasa e ultimo dianan aki, e ta duna mi preocupacion berdad, sinembargo, mi ta kere, ta asuntonan interno di cada partido, cu nan mester atende cune”, e lider di MEP a subraya.
E dignatario a remarca cu na e momentonan aki, Aruba tin un presion financiero-economico sumamente grandi, cu hopi hende desemplea, pues esaki no ta momento cu mester di partidonan cu no tin stabilidad.


text:
Den cuadro di Dia Internacional di Mucha, cual e aña aki a cay rib’un diadomingo, e docentenan di Maria Goretti College y Ayo Kleuterschool a bini hunto pa asina organisa un actividad pa nan alumnonan.
Scol tin un Comision di Maestro y hunto como ekipo, tur e docentenan di e dos scolnan a traha rib’e actividad pa asina haci esaki un realidad, segun Mirla de Cuba-Tromp, cabesante di Maria Goretti College. A prepara diferente actividad p’e muchanan, manera e weganan popular, weganan di antes, tabata tin ‘cotton candy’, un stand di popcorn. Pa cada klas, e docente a zorg pa un actividad.
De Cuba-Tromp a sigui bisa cu e scol tin un Comision di Mayor cu a sostene e docentenan den preparacion di e actividad y pa asina sigura cu e ta uno exitoso. Riba e dia aki ta dedica tempo n’e tema aki di derecho di mucha cu nan alumnonan, ta siña e muchanan cu nan tin derecho pero tambe obligacion como persona y e dosnan aki ta bay den man den man.
Por ultimo, e cabesante a gradici tur e mayor- y docentenan, sin laga afo Ministerio di Enseñansa cu a yuda e scol cu tent, pa asina tabata tin cierto areanan cu por tabata tin tent.
Un mensahe tabata pa, como mayor, stima y cuida nos muchanan. SIgur mester tin disciplina, pero awendia tin hopi manera cu por disciplina. Mester tin pasenshi, cada mucha ta den proceso y nan ta cana segun nan ta desaroya, cual ta rekeri di hopi pasenshi.
E ta desea tur mucha un felis dia di mucha.


text:
Prome Minister Evelyn Wever-Croes GASTONAN ADICIONAL PA 2020 Apesar di e gastonan adicional enormemente grandi, Gobierno a logra un surplus den Presupuesto 2020.
Prome Minister Evelyn Wever-Croes
GASTONAN ADICIONAL PA 2020
Apesar di e gastonan adicional enormemente grandi, Gobierno a logra un surplus den Presupuesto 2020.
Segun Premier Evelyn Wever-Croes, Presupuesto 2020 di pais Aruba, ta uno hopi special, esaki debi cu ta pa prome biaha den hopi aña, Aruba tin un presupuesto cu un surplus. Apesar di e gastonan adicional enormemente grandi di aña pasa compara cu e aña aki, Gabinete Wever-Croes a logra un surplus den Presupuesto 2020.
Ta importante, Prome Minister ta enfatisa, pa para keto na e gastonan adicional pa aña 2020 y realisa kico Aruba ta bay paga adicionalmente compara cu aña 2019.
- INTERES: 50 Miyon florin adicional na interes debi cu e gobierno anterior a redobla e debe di nos pais.
- Proyectonan PPP: 18 Miyon florin mas cu e gobierno anterior a mara nos generacion y futuro generacionnan cu ne.
- AZV: 12 Miyon florin adicional pa gastonan relaciona cu AZV no solamente cu gastonan medico den exterior pero especialmente gastonan medico na Aruba mes.
- INVERSION: 20 Miyon florin pa sigui inverti den mehora e calidad di bida di ciudadano di Aruba.
- GASTONAN REGULAR DI GOBIERNO: 5 Miyon florin mas cu aña pasa.
E gastonan adicional pa aña 2020 ta suma un total di 105 miyon florin. Apesar di esaki, Gabinete Wever-Croes a logra cera e presupuesto 2020 cu un surplus. Esaki a logra door di un balansa di entradanan adicional di impuesto cu no ta crea un peso pa nos comunidad y un balansa di otro tipo di entradanan.
“Di e manera aki, nos Gobierno ta atende cu e situacion financiero dificil cu e pueblo di Aruba a hereda di e gobierno anterior. Un herencia dificil pa asimila y acepta, pero e ta e realidad. Gabinete Wever-Croes no ta esun cu a causa e problemanan financiero di nos pais, pero nos ta soluciona nan si y brinda nos pais un miho presente y un miho futuro”, Prome Minister Evelyn Wever-Croes a enfatisa.


text:
Category: DEPORTE
MANDATARIO DI DEPORTE A REUNI CU DIRECTIVA DI S.V. FLATSTONE.
ORANJESTAD: Recientemente Minister Endy Croes a reuni directiva di S.V. Flatstone. Presente na e reunion informativotabata presidente sr. Albertico Tico Loopstok, sr. Giandrick Laclé, Adriane…
MINISTER ENDY CROES A RICIBI ATLETA MALIK HOVELING.
Cu a gana medaya di oro pa Aruba den Weganan Centro Americano y Del Caribe di Mar y Playa na Santa Marta, Colombia. ORANJESTAD:…
Minister Endy Croes: PALABRANAN DI PABIEN Y DANKI NA MARIEBELLE ARENDS Y NYREE HART CU HUNTO A CUMPLI 50 AÑA DI SERVICIO DEN GOBIERNO.
ORANJESTAD: Diahuebs den ora tempran di mainta Minister Endy Croes a bishita Arco Iris Kleuterschool en conexion cu celebracion di 25 aña di servicio di…
LAST LAP DEN TEMPORADA DI DOMINO A CUMINSA!
Calabas/Kudawecha – Shonnan amante di domino “fuerte”, e last lap, e ultimo temporada pa demostra ken ta dokter den pega weso, ta bay cuminsa diabierna…
Diasabra 26 di November grandioso apertura Campeonato 2022-2023
Aruba Basketball Bond cu apertura dia 26 di November 2022 cu nan Campeonato 2022-2023. Cu lo tuma lugar na YMCA Sanicolas.
MINISTER ENDY CROES A ENTREGA PREMIO NA E GANADONAN DI E EXITOSO ARUBA OPEN BEACH TENNIS CHAMPIONSHIPS 2022.
ORANJESTAD: Pa un siman largo tuma luga e torneo di Aruba Open Beach Tennis Championships 2022 unda cu 1200 atleta di 40 diferente pais a…
Minister Endy Croes: PALABRANAN DI PABIEN NA TIGER TAEKWONDO ACADEMY CU GRAN APERTURA DI NAN SALA NOBO.
ORANJESTAD: Den fin di siman a tuma luga apertura oficial di e sala nobo Tiger Taekwondo Academy na Centro Deportivo Franklyn Bareño na Piedra Plat….
Bo tabata sa e 5 beneficionan mas comun di water polo?
1. Bo curpa ta haya un training total di condicion 2. Bo ta kima hopi, pero hopi caloria 3. Bo ta traha riba bo core…
MINISTER ENDY CROES A RICIBI BALA OFICIAL DI COPA MUNDIAL 2022.
Diabierna Minister Endy Croes a ricibi bishita di director di Telearuba sr. Giovanni Kock en conexion cu Copa Mundial 2022 cu ta tuma luga di…
Fundacion di Organisation CUSA / Official establishment of CUSA Organisation
Cu sumo placer y honor nos ta anuncia e official incorporación (statuten) di nos organizacion CUSA, “Caribbean Umpires and Scorers Association”. Diabierna 28 di Oktober…